બળાત્કારીઓના લિંગોચ્છેદન માટે સંસદમાં ઉગ્ર માગ\nનિર્ધારિત સમયમાં સજા, ઝડપથી મોતની સજા, પબ્લિક લિંચિંગની સજા હોવી જોઇએ તેવી માંગ સાંસદો એ કરી\nહૈદ્રાબાદમાં પશુ ચિકિત્સક પર સામૂહિક બળાત્કાર અને નિર્મમ હત્યા સામે સંસદે એક થઈને આક્રોશ ઠાલવ્યો હતો અને સાંસદોએ બળાત્કારીઓને ઝડપથી મોતની સજા, જાહેરમાં વધ-પબ્લિક લિંચિંગ અને બળાત્કારીઓના લિંગોચ્છેદનની માગણી કરી હતી. કેન્દ્ર સરકારે કહ્યું કે ઝડપી ન્યાય સુનિશ્ચિત કરવા અને આકરી જોગવાઇઓ લાવવા માટે તે કાયદા સુધારવા તૈયાર છે. જ્યારે રાજ્યસભાના અધ્યક્ષ એમ.વેંકૈયા નાયડુએ કહ્યું કે આવા જઘન્ય અપરાધના દોષિતોને દયાની અપીલ માટેની છૂટ પર ફેરવિચાર કરવો જોઇએ.\nસંસદના બેઉ ગૃહોમાં પક્ષાપક્ષીથી દૂર રહી સાંસદોએ એકી અવાજે હૈદ્રાબાદની ઘટનાને વખોડી કાઢી હતી અને મહિલાઓ સામેના ગુનામાં દોષિતોને નિર્ધારિત સમયમર્યાદામાં સજા કરે એવા કડક કાયદાની માગ કરી હતી.\nહૈદરાબાદ બળાત્કાર અને હત્યાના કેસ સહિત દેશના વિવિધ ભાગોમાં વધતી જતી બળાત્કારની ઘટનાઓ અંગે સોમવારે લોકસભામાં સાંસદોએ ઝીરો અવરમાં ચર્ચા દરમિયાન આક્રોશ વ્યક્ત કર્યો હતો. ઝીરો અવર દરમિયાન થયેલી ચર્ચાના જવાબમાં સંરક્ષણ પ્રધાન રાજનાથસિંહે કહ્યું હતું કે, આ જઘન્ય અપરાધની નિંદા કરવા માટે તેમની પાસે શબ્દો નથી. આવી ઘટનાઓ રોકવા માટે કાયદામાં કડક જોગવાઇ લાવવા માટે સરકાર તૈયાર છે. અમે ગૃહમાં ચર્ચા માટે તૈયાર છે જેથી આવી ભયાનક ઘટનાઓમાં સંડોવાયેલા લોકો માટે કાયદો સુધારી કડક બનાવી શકાય. નિર્ભયા કાંડ પછી પણ કડક કાયદો બનાવવામાં આવ્યો હતો પરંતુ ત્યાર પછી પણ આવી ઘટનાઓ બની જ રહી છે. સભા મળતાની સાથે જ સ્પીકર ઓમ બિડલાએ કહ્યું હતું કે, ઝીરો અવરમાં આ ગંભીર મુદ્દે સભ્યોને ચર્ચા કરવા દેવામાં આવશે. કોંગ્રેસના સાંસદ ઉત્તમકુમાર રેડ્ડીએ તેલંગણાના ગૃહ પ્રધાને આ ગંભીર ઘટના અંગે કરેલી ટિપ્પણી બદલ તેમની ટીકા કરી હતી. તેમણે કેસ નોંધવામાં મોડુ કરનાર રાજ્યની પોલીસની પણ ટીકા કરી હતી અને તેલંગણામાં દારૂબંધી નહીં હોવાની વાતને પણ દોષી ઠેરવી માગ કરી હતી કે, ફાસ્ટટ્રેક કોર્ટ આ કેસમાં ઝડપી ચૂકાદો આપે અને આરોપીઓને ફાંસીની સજા થાય. ડીએમકેના સાંસદ આર. બાલુએ કોઇમ્બતુરમાં એક સ્કૂલની વિદ્યાર્થીની પર થયેલા જાતીય હુમલાનો મુદ્દો ઉઠાવ્યો હતો. તેમજ કહ્યું હતું કે હૈદરાબાદ જેવા ગુનામાં સામેલ લોકોને સજા થવી જોઇએ અને સમયમર્યાદા અંગે પણ કાર્યવાહી થવી જોઇએ.\nટીએમસી સાંસદ સોગતા રોયે તબીબ પર થયેલા ગુનાને ગંભીર ગુનો ગણાવી કહ્યું હતું કે, નિર્ભયા કેસ પછી કડક કાયદા લાગુ થયા છતાં પણ બળાત્કારો તો થઇ જ રહ્યા છે. તેમણે કહ્યુ હતું કે, ગૃહે આ ઘટનાની ગંભીરતાથી નોંધ લઇ બળાત્કારીને મૃત્યુ દંડ મળે તેવી જોગવાઇ કરવી જોઇએ. ભાજપના સાંસદ બાંડી સંજયકુમારે કહ્યું હતું કે, આવી ઘટનાઓ દેશભરમાં ખરાબ વાતાવરણ પેદા કરે છે અને ઘટનાસ્થળે જ સજા મળી જાય તેવી જોગવાઇ અમલમાં લાવવાની જરૂર છે. બીજેડીના પિનાકી મિશ્રાએ કહ્યુ હતું કે એક સાથે અવાજ ઉઠાવવાની જરૂર છે. નિર્ભયા કેસમાં દોષીઓને ફાંસીની સજામાં વિલંબ થવા અંગે પણ તેમણે સવાલ ઉઠાવ્યા હતા. એનસીપીના સુપ્રિયા સૂલેએ કહ્યું હતું કે, આવી ઘટનાઓ કોઇ પણ રીતે સાંખી શકાય તેમ નથી હવે તો પુરૂષોને પણ સુરક્ષાની જરૂર પડી રહી છે. અપનાદળના અનુપ્રિયા પટેલે કહ્યું હતું કે, હૈદરાબાદની ઘટના ભારત માટે શરમજનક છે.\nરાજ્યસભામાં પણ હૈદરાબાદ બળાત્કાર કેસનો મુદ્દો ઉઠ્યો હતો રાજયસભાના સભ્યોએ લિંચિંગ કેસમાં મૃત્યુ દંડ અને બળાત્કારના કેસમાં લિંગ કાપી નાખવાની સજાનો કાયદો લાવવા માગ કરી હતી. મહિલાઓ વિરૂદ્ધના ગુનામાં તાજેતરમાં આવેલા ઉછાળાની નિંદા કરવામાં આવી હતી અને કડક કાયદાની પણ માગ કરી છે આ ઉપરાંત આવા કેસના નિકાલ માટે નિશ્ચીત સમય મર્યાદામાં જ દોષીઓને સજાની માગ પણ કરવામાં આવી હતી. વિપક્ષના નેતા ગુલામનબી આઝાદે કહ્યું હતું કે, આ સમસ્યાની જડમૂળથી નિરાકરણ લાવવુ પડશે. ધર્મ કે જાતિના ભેદભાવ વગર દોષીઓને કડક સજા થઇ જોઇએ.


ईशावाश्य उपनिषद श्लोकः ४, ५ | મન માનસ અને માનવી\nईशावाश्य उपनिषद श्लोकः ४, ५\nआत्मानो महिमा ४\nअनेजत एकम मनसः जवीयः\nन एनत देवाःआप्नुवत पूर्वम अर्षत ।\nतत धावत अन्यान अति एति तिष्ठत\nतस्मिन अपः मातरिश्वा दधाति ॥\nઆ આત્મ તત્વ એકનું એક\nજરાય હલન ચલન ન કરનારું\nપણ મનથીયે વધારે વેગવાળું છે.\nદેવો તેને નથી આંબી શકતા.\nપણ એણે માત્ર દેવોને ક્યારનાય આંબી લીધા છે,\nદોડનારા બીજાઓને તે ઉભું રહીને પાછળ પાડી દે છે.,\nપ્રકૃતિમાતાના ખોળામાં રમનારો પ્રાણ\nતેની જ સત્તાને જોરે હલનચલન કરે છે.\nઆ આત્મા કેવો છે. તે એકજ છે. સ્થિર, જરા પણ હલનચલન કરતો નથી. તે કંપતો પણ નથી. છતાં તેનો વેગ મનથી પણ અધિક છે. જ્યાં જઈએ ત્યાં એ પહેલો હોય જ છે. એ સહુથી જૂનો છે દોડનારને પ્રેરણા તે આપે છે. ઈંદ્રિયો તેને પકડી શકતી નથી.તે સર્વ વ્યાપક છે.પ્રકૃતિ તેનો આશ્રય પામેલી છે. જે આખા વિશ્વને ધારણ કરે છે. જેમ માતાના ગર્ભમાં બાળક હોય છે તેમ આત્મા કર્મનો સમૂહ લઈ માતાના ગર્ભમાં રહ્યો છે.\nआत्मानो महिमा ५\nतत एजति तत न एजति\nतत दूरे तत उ अन्तिके\nतत अंतर अस्य सर्वस्य\nत उ सर्वस्य अस्य बाह्यत\nતે હલનચલન કરે છે,\nતે હલનચલન કરતો નથી,\nતે દૂર છે અને તે નજીક છે.\nતે આ બધાની અંદર અને\nતે આ બધાની બહાર છે.\n(એજતિ = ચાલવું)\nએ ચાલે છે પણ ખરો અને નથી પણ ચાલતો.તે કંપાવે છે પણ કાંપતો નથી. તે દૂર પણ છે અને તે નજીક પણ છે. આ અત્મા આખી દુનિયાને નચાવે છે, કંપાવે છે પણ તે અલિપ્ત છે. પોતે કાંઇ કરતો નથી. તે દૂર છે અને આસે પણ છે. તે બધાની અંદર અને બહાર છે. તે સર્વત્ર છે. સૂક્ષ્મદર્શીઓ, બુદ્ધિશાળીઓ તત્વજ્ઞાનીઓની પાસે છે ( શ્રી કૃષણ ભગવાને ગીતામાં પણ કહ્યું છે, તે બળતો નથી. બાળી શકાતો નથી. તે ભિંજાતો નથી, તેને ભિંજવી શકાય પણ નહી, તેને સૂકવી શકાય નહી.)\n« ईषावास्य उपनिषद श्लोकः १, २, ३ ઈશાવસ્ય ઉપનિષદ શ્લોકઃ ६, ७, ८ »\nતારીખ : ઓગસ્ટ 9, 2016


રાયપુરમાં એક યુવાન કેક કાપવા જતા ગંભીર રીતે દાજ્યો, કેન્ડલનો એક તણખો ચહેરા પર લાગેલા ફોમ સ્પ્રે પર લાગતા સળગી ગયો | Youngsters from Raipur cut cakes, had foam spray on their faces, sparkled withasparkle candle, watch VIDEO - Divya Bhaskar\nYoungsters From Raipur Cut Cakes, Had Foam Spray On Their Faces, Sparkled With A Sparkle Candle, Watch VIDEO\nVIDEO: જન્મદિવસનો જશ્ન ભારે પડ્યો:રાયપુરમાં એક યુવાન કેક કાપવા જતા ગંભીર રીતે દાજ્યો, કેન્ડલનો એક તણખો ચહેરા પર લાગેલા ફોમ સ્પ્રે પર લાગતા સળગી ગયો\nરાયપુર5 મહિનો પહેલા\nઆ ઘટના રાયપુરના તેલીબાંધા તળાવની છે\nછત્તીસગઢના રાયપુરમાં બર્થડેના સેલિબ્રેશનના કારણે એક યુવક જીવણ-મરણ વચ્ચે ઝોલા ખાઈ રહ્યો છે. યુવકના ચહેરા પર ફોમ સ્પ્રે લાગેલું હતું, જેના કારણે કેક પર લાગેલી સ્પાર્કલ કેન્ડલના તણખાથી તેના મોઢા પર આગ લાગી ગઈ. તેના મિત્રોએ હાથેથી આગ ઠારવાનો પ્રયાસ કર્યો પરંતુ ત્યાં સુધીમાં તે ગંભીર રીતે દાજી ગયો. આ ઘટનાનો વીડિયો સોશિયલ મીડિયામાં જોરદાર વાયરલ થઈ રહ્યો છે.\nકેન્ડલના તણખાથી યુવકના ચહેરા પર લાગેલા ફોમ સ્પ્રેના કારણે આગ પ્રસરી\nતેલીબાંધા તળાવના કિનારે જોવા મળે છે પોલીસનો બંદોબસ્ત\nઆ ઘટના રાયપુરના તેલીબાંધા તળાવ પાસેની છે. જ્યારે આ ઘટના ઘટી ત્યારે સાંજનો સમય હતો. આ વિસ્તારમાં સાંજે5વાગ્યાથી રાત્રે 12 વાગ્યા સુધી પોલીસનો બંદોબસ્ત રહે છે. પોલીસ અસામાજિક તત્વો પર નજર રાખે છે અને રાત્રે 10 વાગ્યા પછી નાઈટ કર્ફ્યૂના કારણે લોકોને ભગાડી દેવામાં આવે છે. આ વીડિયોમાં જોવા મળતા યુવક અંગે હજુ સુધી કોઈ જ જાણકારી મળી નથી.\nજશ્નનો વીડિયો બનાવવાનો હતો, દુર્ઘટના રેકોર્ડ થઈ ગઈ\nવીડિયોમાં કેટલાંક યુવકો જન્મદિવસનો જશ્ન મનાવી રહ્યાં હતા. વીડિયોમાં બર્થડે બોય પર ફોમ સ્પ્રે કરાયું હતું. તારામંડળ (ફુલઝર) જેવી કેન્ડલ કેક ઉપર લગાડવામાં આવી હતી. આ કેન્ડલનો એક જ તણખો કિશોરના ચહેરા પર લાગેલા ફોર્મ પર લાગ્યો અને જોતજોતમાં જ યુવકનો ચહેરો સળગી ગયો. આ ઘટનાનો વીડિયો કોઈએ મોબાઈલમાં કેદ કરી લીધો હતો. આ શોકિંગ વીડિયો જોઈને લોકો આવી રીતે ઉજવણી ન કરવાની અપીલ કરી રહ્યાં છે.


Oxygen લેવલ વધારવા માટે આરોગ્ય મંત્રાલએ જણાવ્યો આ ઘરેલુ ઉપાય - Abtak Media\nHome Corona News Oxygen લેવલ વધારવા માટે આરોગ્ય મંત્રાલએ જણાવ્યો આ ઘરેલુ ઉપાય\nOxygen લેવલ વધારવા માટે આરોગ્ય મંત્રાલએ જણાવ્યો આ ઘરેલુ ઉપાય\nકોરોના વાયરસે દેશમાં હાહાકાર મચાવ્યો છે, અને આ સાથે ઉભી થતી ઓક્સિજનની અછત પણ એક ગંભીર પરિસ્થિતી છે. આવી સ્થિતિમાં જો કોઈ કોરોના દર્દી હોય અને તેને વધારે તકલીફ ન હોય તો તે ઘરે રહીને પોતાનું ધ્યાન રાખી શકે છે અને થોડીક કસરત દ્વારા શ્વાસ લેવાની તકલીફોને પણ દૂર કરી શકે છે. ઘરે કોરોના સાથે લડતા દર્દીઓ કસરત દ્વારા શ્વાસ લેવાની મુશ્કેલીઓને દૂર કરી શકે છે. આ માટે, કેન્દ્રીય આરોગ્ય મંત્રાલયે કેટલીક પદ્ધતિઓ અપનાવવા અને કેટલાક દસ્તાવેજો શેર કર્યા છે, જેથી કોઈ પણ તેમનો ઓક્સિજન સ્તર જાળવી શકે.\nઆરોગ્ય મંત્રાલયના જણાવ્યા મુજબ, ‘આ પ્રક્રિયા તબીબો દ્વારા પ્રમાણિત થયેલી છે, જે શ્વાસ સુધારે છે અને ઓક્સિજનના સ્તર વધારવામાં મદદ કરે છે. જો કોઈનું ઓક્સિજનનું સ્તર 94 ની નીચે હોય અને તેમને શ્વાસ લેવામાં તકલીફ થઈ રહી હોય, તો આવા હોમ આઇસોલેશનવાળા દર્દીઓ ઊંધા સુઈ મોટા ભાગનો વજન પેટ પર રાખી આ કસરત કરીને તેમનો ઓક્સિજન સ્તર વધારી શકે છે. આ પ્રક્રિયાને પ્રોનિંગ કહેવામાં આવે છે.’\nઓક્સિજન લેવલને જાળવી રાખવા માટે પ્રોનિંગ પ્રક્રિયા અપનાવવામાં આવે છે. આ પ્રક્રિયામાં પાંચ ઓશીકાની જરૂરી પડે છે. પ્રોનિંગ માટે એક ઓશીકું ગળાની નીચે મૂકવામાં આવે છે અને પછી એક અથવા બે ઓશિકા છાતીની નીચે મૂકવામાં આવે છે. આ પછી, પગના આગળના ભાગ હેઠળ બે ઓશિકા મૂકવા પડશે. આગળ જણાવ્યા મુજબ પ્રોનિંગ માટે પેટ પર વજન રાખી સુઈ જવાનું. દર ત્રીસ મિનિટમાં આ સ્થાને બદલવાની જરૂર છે.\nઆરોગ્ય મંત્રાલયે આ કવાયત કરવા માટે અમુક લોકોને મનાય કરી છે. જેમાં ગર્ભવતી ઓરતો માટે આ હાનિકારક છે. કોઈ ને હૃદયની બીમારી, કરોડરજ્જુની સમસ્યા છે અથવા શરીરના ભાગમાં કોઈ ફેક્ચર છે તો તેને આ કસરત કરવી હિતાવહ નથી.\nPrevious articleઉપલેટામાં સ્મશાનની ડીઝલ ભઠ્ઠીમાં આગ લાગતા ખાખ\nNext articleપ્રાણવાયુની ઘટે મોતનું તાંડવ સર્જ્યું: રાજકોટની કુંદન હોસ્પિટલમાં 4થી વધુ દર્દીના મોત, પરિવારજનોએ કર્યા આ ચોંકાવનારા આક્ષેપ


વીજ કરંટ લાગતા ગાયનું મોત | વીજ કરંટ લાગતા ગાયનું મોત - Divya Bhaskar\nવીજ કરંટ લાગતા ગાયનું મોત\nગડત |ગણદેવીના વેંગણીયા જકાતનાકા પાસેના કલિયારી રોડ ઉપર જીઇબીની ડીપીમાંથી વીજ કરંટ લાગવાથી ગાયનું ઘટનાસ્થળે મોત નીપજ્યું હતું. ગાય ગણદેવીના જુના સીનેમા રોડ ઉપર ઢોરના દવાખાના સામે રહેતા માલધારીની હોવાની વાત બહાર આવી છે. તોરણગામ કલિયારીના ઉપ સરપંચ રતિલાલ મગનલાલ પટેલના જણાવ્યા મુજબ ગુરૂવારે બપોર પછી ત્રણેક વાગ્યાની આજુબાજુ ઘટના બની છે. કલિયારી રોડ ઉપર રસ્તાની બાજુમાં આવેલ જીઇબીના ડીપી પાસે ગાયને કરંટ લાગવાથી ગાયનું મોત નીપજ્યું છે.\nગાયને કરંટ લાગવાની વાત કોઇ એક અજાણ્યા રાહદારી દ્વારા જાણવા મળી છે. ઉપસરપંચ રતિલાલ પટેલે બનાવની જાણ જીઇબીની ગણદેવી કચેરીને ટેલિફોન ઉપર કરી હતી. જીઈબીના કર્મચારીઓએ ઘટનાસ્થળની મુલાકાત લીધી હતી. ગાયના માલિકે ગાયનું મોત નીપજતા આર્થિક નુકસાન વેઠવાનો સમય આવ્યો છે.


અમિતાભના કાવ્ય પઠને મંત્રમુગ્ધ કર્યા ઃ પોપ સિંગર કેટી પેરીના પર્ફોર્મન્સે દર્શકોને ડોલાવ્યા પ્રિયંકાના ડાન્સ પર ધોની અને હરભજન ઝૂમ્યા ઃ સલમાન અને કરીનાની જમાવટ\nઆઈપીએલની પાંચમી સિઝનનું અહીં વાયએમસીએ ગ્રાઉન્ડ પર બોલીવુડ, કોર્પોરેટ અને ક્રિકેટના ત્રિવેણી સંગમ સાથે રંગારંગ ઉદ્ધાટન થયું હતું. અમેરિકાની પોપ સિંગર કેટી પેરીએ એક તરફ પાશ્ચાત્ય સ્પર્શ આપતી કેલીફોર્નિયા અને ફાયર્સની તેની જાણીતી આઇટમો રજૂ કરીને જમાવટ કરી હતી. તો બીજી તરફ અમિતાભ બચ્ચને કવિતાનું પઠન કરીને ભારતીય સાહિત્યની ઊંચાઈઓ અભિવ્યકત કરી હતી. આમ છતાં આઈપીએલ યુવા જગતમાં વિશેષ લોકપ્રિય હોઈ બોલીવુડના એવોર્ડનો સમારંભ હોય તેવું વધુ લાગતું હતું. પ્રિયંકા ચોપરા સાથે હરભજન, ધોની અને બોલીંજરે ડાન્સ કર્યો હતો. આ ઉપરાંત સલમાન અને કરીનાએ પણ ધૂમ મચાવી હતી. અમિતાભે પ્રસૂન જોશી લીખીત 'ઇફ આઇ વેર ટુ બી બોર્ન અગેઇન'નું પઠન કર્યું હતું. અમતિાભ તેની સર્જરી પછી પ્રથમ વખત આ રીતે જાહેર કાર્યક્રમમાં જોવા મળ્યો હતો.\n૬૯ વર્ષીય અમિતાભના પરફોર્મન્સ વખતે તેની પાછળ શેઇમક દાવરની કોરિયોગ્રાફી ધરાવતું ડાન્સ ગુ્રપ અનુરૃપ ડાન્સ કરતું હતું. સાઉથ આફ્રિકન બેન્ડ 'ફર્સ્ટ પ્રોજેકટ' ની આઇટમે પણ ખૂબ ધૂમ મચાવી હતી ત્યાં પછી ડી જે રવિએ ડ્રમ અને કોલોરિઅલ કઝીન્સ ગુ્રપે ઇન્ડોવેસ્ટર્ન ફયુઝનથી રંગ જમાવ્યો હતો.\nહવે વારો બોલીવુડની ગ્લેમરસ પ્રિયંકા ચોપરાનો હતો. તેણે તેની અભિનિય ફિલ્મ 'ડોન', 'ડોન ટુ' અને 'કમિને' ને હીટ ગીતોની મેડલે રજૂ કરી હતી. ભારતના ઓફ સ્પિનર અને મુંબઇ ઇન્ડિયનના કેપ્ટન હરભજન સિંઘ પ્રિયંકાનો સાથ આપતા ડાન્સ કરીને મનોરંજન પુરુ પાડયું હતું.\nજો કે પ્રેક્ષકોને ખરી રંગત અને તરવરાટમાં પ્રભુ દેવાએ લાવી દીધા. જાણે તેનું શરીર રબરનું હોય તેમ તેે ગજબનો ડાન્સ કર્યો હતો. તેણે 'વોન્ટેડ' અને 'હમ સે હે મુકાબલા' ના તેના ગીતો પર ડાન્સ કર્યો હર્તા હવે ટેમ્પો દિલધડક અને રોમાંચક મેચ હોય તેના કરતા પણ જામતો જતો હતો ત્યારે જ સલમાન અને 'ધીંકા ચિકા' પરફોર્મ કરીને વાતાવરણને ઇલેકટ્રીકટીફાઇંગ બનાવી દીધું હતું. રેડીના આ ગીત પછી બોડીગાર્ડ, વોન્ટેડ, પાર્ટનર 'જબ પ્યાર કિયા તો ડરના કયા..ના ગીતોની ઝલક પણ જોડી દીધી હતી. ક્રિકેટરો પણ ભૂલી જાય કે આ કોઈ ટુર્નામેન્નો શો છે તેમ કરીનાએ રા. વનનું 'છમ્મક છલ્લો' અને એજન્ટ વિનોદનું ગીત પેશ કર્યું હતું. કાર્યક્રમમાં તમામ કેપ્ટનોએ ખેલદિલીથી રમવાના શપથ લીધા હતા. સ્ટેજ પર આઇપીએલની ટ્રોફી પણ મૂકાઈ હતી.


53 વર્ષની વયે અભિનેત્રી વિજયેતા પંડિત કમબેક કરી રહી છે | CN24NEWS\nHome એન્ટરટેમેન્ટ 53 વર્ષની વયે અભિનેત્રી વિજયેતા પંડિત કમબેક કરી રહી છે\n53 વર્ષની વયે અભિનેત્રી વિજયેતા પંડિત કમબેક કરી રહી છે\nફિલ્મ લવ સ્ટોરીથી બોલીવૂડમાં પોતાની ઓળખ બનાવનાર વિજયેતા પંડિત ૮૦ના દાયકામાં લોકપ્રિય હતી. તેણે બોલીવૂડની લગભગ ૧૫ ફિલ્મોમાં કામ કર્યું હતું. આ ફિલ્મ પછી વિજયતાને ફિલ્મોની ઘણી ઓફર્સો મળી હતી. પરંતુ એ સમયે તેણે ખાસ ફિલ્મો સાઇન કરી નહીં. અને ચાર વરસ પછી કમબેક કર્યું ત્યારે તે ઘણી મોડી પડી ગઇ હતી. તેથી તેની ફિલ્મની કારકિર્દી ખાસ કહી શકાય તેવી રહી નથી. જોકે વરસો પછી વિજયતા પંડિક બોલીવૂડમાં ફરી પાછી ફરવાની છે. તેણે મ્યુઝિક કમ્પોઝર આદેશ શ્રીવાસ્તવ સાથે લગ્ન કર્યા હતા.\nવિજયેતાએ આ બાબતે જણાવ્યું હતું કે મારા પતિને કેન્સર જેવી ગંભીર બીમારી થઇ હતી. અમે તેમની સારવાર પાછળ ઘણા પૈસા ખરચ્યા હતા. અમેરિકા અને કેનેડાના ડોકટરોની પણ સારવાર કરી હતી. પતિએ એ સમયે તેમની રૂપિયા એક કરોડની કાર વેંચી દીધી હતી. તેમના અવસાન પછી મને પતિએ ભેટમા આપેલી લકઝરિયસ કાર પણ મારે વેંચી દેવી પડી હતી. પતિ આદેશ શ્રીવાસ્તવના નિધન પછી ધીરે ધીરે મેં મારા પરિવારને સંભાળ્યો હતો. મારો પુત્ર હવે અવિતેશ પણ હવે સંગીતની દુનિયા સાથે જોડાઇ ગયો છે અને તેણે ટાઇગર શ્રોફ માટે બે ગીતો પણ બનાવ્યા છે. જ્યારે મારો બીજો પુત્ર મેડિકલનો અભ્યાસ કરી રહ્યો છે.\nવિજયતાનો પૂર ોપરિવાર ફિલ્મ ઇન્ડસ્ટ્રી સાથે જોડાયેલો છે. જાણીતા સંગીતકાર જતીન-લલિત તેના ભાઇ છે. પોતે એકટિંગની સાથેસાથે સિંગિંગ પણ જાણે છે. તેણે ઘણી ફિલ્મોમાં કામ કરવાની સાથેસાથે ગીતો પણ ગાયા છે જોકે તેની ઓળખ એક અભિનેત્રી તરીકે થઇ છે.\nPrevious articleઅમદાવાદ : IIMમાં વિદ્યાર્થીઓ સાથે હવે કર્મચારીઓ પણ કોરોના સંક્રમિત થયા\nNext articleસુરત : વીર નર્મદ દક્ષિણ ગુજરાત યુનિવર્સિટીએ લીધો મહત્વનો નિર્ણય : તમામ પરીક્ષાઓ કરાઈ મોકૂફ :ઓનલાઈન અને ઓફલાઇન પરીક્ષાઓ મોકૂફ.\nકબીર સિંહની એક્ટ્રેસ કિયારા અડવાણીને મનનો માણીગર મળી ગયો, કરી રહ્યા...


Nadiad News - kite industry subterranean the state of crows in the market due to recession 071028 | પતંગ ઉદ્યોગ ભૂમિગત : મંદીના મારથી બજારોમાં કાગડા ઊડવા જેવી સ્થિતિ - Divya Bhaskar\nNadiad News Kite Industry Subterranean The State Of Crows In The Market Due To Recession 071028\nપતંગ ઉદ્યોગ ભૂમિગત : મંદીના મારથી બજારોમાં કાગડા ઊડવા જેવી સ્થિતિ\nમોબાઇલ યુગ બાળપણને તો ખાઇ ગયો છે પણ સાથે ઇન્ટરનેટની દુનિયાએ વાસ્તવિક આનંદ માણવાની જગ્યાએ લોકોને ડિજીટલ આનંદમાં રાચતાં કરી દીધા છે. જેને કારણે સમગ્ર વિશ્વમાં જે પતંગોત્સવ માટે ગુજરાત જાણીતું છે, તે ગુજરાતીઓનો રસ પણ હવે ડિજીટલ દુનિયામાં વધુ હોવાથી પતંગોત્સવ પરત્વે પણ નિરસતા આવતી જોવા મળી રહી છે. જી.એસ.ટી. બાદ હવે ડિજીટલાઇઝેશનને કારણે પણ પતંગોત્સવને માઠી અસર પહોંચી રહી છે.\nઉત્તરાયણ પર્વને આડે હવે ગણતરીના દિવસો બાકી રહ્યા છે, પરંતુ તેમ છતાં બજારમાં જોઇએ તેવી પતંગ કે દોરીની ખરીદી જામતી ન હોવાની ચિંતા વેપારીઓ દ્વારા વ્યક્ત કરવામાં આવી રહી છે. નડિયાદમાં વર્ષોથી પતંગના વેપાર સાથે સંકળાયેલા લાલભાઇ છત્રીવાળાએ જણાવ્યું હતું કે, ગયા વર્ષે પતંગના ધંધામાં મંદી હતી, આ વરસે પણ મંદીનો માહોલ છે. વર્તમાન ઇન્ટરનેટના યુગમાં મોબાઇલમાં વ્યસ્ત રહેતાં યુવાધનની સાથે લોકોમાં પતંગ ચગાવવાનો ક્રેઝ પણ ઘટતો જાય છે. ગયા વર્ષ કરતાં આ વરસે પતંગનું ઉત્પાદન ઘણું જ ઓછું થયું છે. એટલે વેચાણ પણ ઘટ્યું છે. શનિવાર-રવિવારની રજામાં ઘરાકી ખુલવાની શક્યતા છે. આ વરસે પતંગનો સ્ટોક વધારે પડી રહે તેમ જણાય તેવી ભિતી હાલની ઘરાકીને જોતાં લાગી રહી છે.\nપતંગનો કાગળ અમદાવાદ, વડોદરાથી લાવીએ છીએ. જેમાં ખાસ સીએનપી, સૂરતી, સુપરવ્હાઇટ કાગળ વપરાય છે. ગુજરાતની બહાર મુંબઇ, નાસિક, પુના, મહારાષ્ટ્ર, હૈદરાબાદ, ઉજજૈન, ઇન્દોર, જયપુર, મધ્યપ્રદેશ વગેરે રાજ્યોમાં પતંગનો માલ મોકલવામાં આવે છે.\nરોજના5હજાર પતંગ બનાવીએ છીએ\n￼ ‘ઉત્તરાયણના આઠેક માસ અગાઉથી જ પતંગ બનાવવાનું શરૂ કરવામાં આવે છે. રોજના5હજાર જેટલાં પતંગ બનાવીને અહીંના 150 પરિવારો રોજગારી મેળવે છે. આ વરસે મંદીના લીધે રૂ.3 લાખના પતંગનું જ ઉત્પાદન કરાયું છે, જે ગતવર્ષે રૂ.4લાખથી વધુનું ઉત્પાદન હતું.’ મુસાભાઈ પતંગવાળા, વેપારી.\n45 વર્ષથી દોરી રંગવાનું કામ કરીએ છીએ\n￼ ‘છેલ્લાં 45 વર્ષથી ચરખા વડે દોરી રંગવાનું કામ હું તથા મારા પતિ અબ્દુલરજાક મલેક કરીએ છીએ. આ વર્ષે મંદી છે, હાલ માંડ 20 ફીરકી-દોરી રોજની રંગાવવા લોકો આવે છે. ફાતેમાબીબી મલેક


જી અને નીટની પરીક્ષા રદ્દ કરાવવા કોંગ્રેસ અને NSUI નો રાજ્યવ્યાપી વિરોધ | Avadhtimes\nHome ગુજરાત જી અને નીટની પરીક્ષા રદ્દ કરાવવા કોંગ્રેસ અને NSUI નો રાજ્યવ્યાપી વિરોધ\nવડોદરામાં PSI એ મહિલા સાથે કરી ગેરવર્તણુક\nકોરોના કાળમાં જી-નીટની પરીક્ષા પર વિવાદ ચાલી રહૃાો છે. કોંગ્રેસ આજેશભરમાં પ્રદર્શન કરી રહૃાું છે. ત્યારે અમદાવાદમાં પણ આજે ગુજરાત કોંગ્રેસ દ્વારા જી-નીટને લઈને વિરોધ પ્રદર્શન જોવા મળી રહૃાું છે. કોંગ્રેસનું અમદાવાદ સહિત રાજ્યભરમાં જી-નીટની પરીક્ષા પર પ્રદર્શન ચાલી રહૃાું છે. ત્યારે ગુજરાત કોંગ્રેસ દ્વારા આજે રાજ્યમાં તમામ જિલ્લા મથકોએ વિરોધ કર્યો હતો. કોરોનાકાળમાં પરીક્ષાના નિર્ણયનો વિરોધ કરવામાં આવી રહૃાો છે. ગુજરાતમાં નીટના ૮૦ હજાર વિદ્યાર્થીઓ છે, જ્યારે જીમાં ૩૭ હજાર વિદ્યાર્થી પરીક્ષા આપશે. જી-નીટ પરીક્ષાને લઈને વિરોધમાં આજે કોંગ્રેસ દ્વારા અમદાવાદ સહિત રાજ્યભરમાં વિરોધ પ્રદર્શન કરાઈ રહૃાું છે. ગુજરાત કોંગ્રેસ પ્રમુખ અમિત ચાવડા આજે ધરણાં પર બેઠા છે. ત્યારે તેમના એક નિવેદનમાં જણાવ્યું કે, કોરોના કાળમાં પરીક્ષા યોજવી શક્ય નથી. રાજયમાં નીટમાં ૮૦ હજાર, જ્યારે જીમાં ૩૭ હજારથી વધુ વિદ્યાર્થીઓ પરીક્ષાર્થીઓ છે,\nતેમના ભવિષ્યનો વિચાર કરો. કોરોનાકાળમાં પરીક્ષા ન યોજવાની કોંગ્રેસે માંગણી કરી છે. કોરોના વચ્ચે પણ સરકાર જીદ પર બેઠી હોવાનું ચાવડાએ જણાવ્યું છે. જી-નીટપરીક્ષાને લઈને કોંગ્રેસ દ્વારા અમદાવાદના ગુજરાત યુનિ. ખાતે વિરોધ પ્રદર્શન કરાયું હતું. પરંતુ વિરોધ ઉગ્ર બનતા ગુજરાત કોંગ્રેસ પ્રમુખ અમિત ચાવડા સહિત કાર્યકર્તાઓની અટકાયત કરવામાં આવી છે. જી-નીટને લઈ કોંગ્રેસનું વિરોધ પ્રદર્શન ઉગ્ર બનતું જાય છે. અમદાવાદ, વડોદરા, રાજકોટમાં જી-નીટની પરીક્ષાને લઈને કોંગ્રેસ વિરોધ પ્રદર્શન કરી રહૃાું છે. વડોદરામાં એસટી બસ રોકીને વિરોધ કરાયો છે. ત્યારે વિરોધ કરી રહેલા કોંગી કાર્યકરોની પોલીસે અટકાયત કરી હોવાના સમાચાર સામે આવી રહૃાા છે. વડોદરામાં કોંગ્રેસ અને એનએસયુઆઈના દેખાવો જોવા મળી રહૃાા છે. વડોદરાના દૃાંડિયા બજાર ચાર રસ્તા પાસે કોંગ્રેસ દેખાવો કરી રહૃાું છે.\nશહેર અને જિલ્લા કોંગ્રેસના કાર્યકરો દેખાવોમાં જોડાયા છે. નીટ અને જેઈઈની પરીક્ષા મુલતવી રાખવા કોંગ્રેસે માંગણી કરી છે. પરીક્ષાના કારણે વિદ્યાર્થીઓમાં કોરોનાનું સંક્રમણ ફેલાશે તેવો કોંગ્રેસે આક્ષેપ કર્યો છે. કોંગ્રેસ નેતાઓ દ્વારા દૃાંડિયા બજાર  અકોટા ચાર રસ્તા ખાતે રસ્તા રોકો આંદૃોલન કરાયું હતું. જેમાં કેટલાક કાર્યકરો એસ.ટી બસ રોકી બસ પર ચડી ગયા હતા. ત્યારે ૧૦થી વધુ કાર્યકર્તાઓની પોલીસે અટકાયત કરી છે. દેખાવ કરનાર મહિલા કોંગ્રેસ કાર્યકરોએ પણ ગંભીર આક્ષેપ લગાવ્યા છે. રાવપુરા પોલીસ સ્ટેશનના પીએસઆઈ અજય જાદવ પર આક્ષેપ કરાયો છે. પીએસઆઈએ મહિલાના છાતી પર હાથ લગાવ્યો હોવાનું જણાવાઈ રહૃાું છે. કોંગ્રેસ દ્વારા પીએસઆઈને સસ્પેન્ડ કરવાની માંગ ઉઠી છે.\nપરંતુ પીએસઆઈએ આક્ષેપનું ખંડન કર્યું છે. રાજકોટમાં પણ જી અને નીટની પરીક્ષા રદ્દ કરવા કોંગ્રેસ મેદાને પડી છે. રાજકોટ જિલ્લા કલેકટર કચેરી ખાતે કોંગ્રેસના ઉગ્ર સૂત્રોચ્ચાર કરવામાં આવી રહૃાો છે. વિદ્યાર્થીઓના સ્વાસ્થ્ય સાથે ચેડાં બંધ કરોની માંગ સાથે કોંગ્રેસી કાર્યકરો ભેગા થયા છે. રાજકોટ કલેક્ટર કચેરીએ વિરોધ કરતા શહેર કોંગ્રેસના પૂર્વ પ્રમુખ મહેશ રાજપુતની પોલીસે ટીંગાટોળી સાથે અટકાયત કરી કોવિડ-૧૯ વૈશ્ર્વિક મહામારીને લીધે જી-નીટની પરીક્ષાઓ રદ કરવામાં આવે અને ૬ મહિનાની ફી માફ કરવાની માંગ સાથે રાજકોટ શહેર કોંગ્રેસ સમિતિ અને એનએસયુઆઈ દ્વારા કલેક્ટર કચેરી ખાતે વિરોધ પ્રદર્શન કરવામાં આવ્યું હતું. જેમાં મોટી સંખ્યામાં કોંગ્રેસના કાર્યકરો અને નેતાઓ ઉપસ્થિત રહૃાા હતા. કોંગ્રેસ અને એનએસયુઆઈએ હાય રે ભાજપ હાય હાયના સુત્રોચ્ચાર કર્યા હતા. પોલીસે કોંગ્રેસના કાર્યકરો અને નેતાઓની ટીંગાટોળી સાથે અટકાયત કરી હતી.\nઅમિત ચાવડા સહિત નેતાઓની પોલીસે કરી અટકાયત\nકોરોનાની મહામારી વચ્ચે દેશમાં યોજાનાર જી-નીટની પરીક્ષા ન યોજવાને લઇને કોંગ્રેસના ગુજરાતમાં રાજ્યવ્યાપી દેખાવો કરવામાં આવી રહૃાાં છે. અમદાવાદમાં ગુજરાત યુનિવર્સિટી ખાતે પ્રદેશ પ્રમુખ અમિત ચાવડા સહિત નેતાઓ દ્વારા વિરોધ કરવામાં આવ્યો. પોલીસે અમિત ચાવડા સહિત નેતાઓની અટકાયત કરી.


સુશાંતના હમશકલે ફિલ્મની સ્ટોરીને લિક કર્યાનો આક્ષેપ - Western Times News\nસુશાંતના હમશકલે ફિલ્મની સ્ટોરીને લિક કર્યાનો આક્ષેપ\nમુંબઈ, સુશાંત સિંહ રાજપૂતનો હમશકલ સચિન તિવારી ફિલ્મ “સ્યૂસાઈડ ઓર મર્ડર“માં કામ કરવા તૈયાર છે. અહેવાલ પ્રમાણે આ ફિલ્મ દિવંગત એક્ટર અને બોલિવૂડ નેપોટિઝ્‌મ પર આધારિત છે. જો કે, આ ફિલ્મ બનીને તૈયાર થાય અને રિલીઝ થાય તે પહેલાં જ સચિન કાયદાકીય ચક્કરમાં ફસાઈ ગયો છે. પ્રોડ્યૂસર મારુત સિંહ અને ડિરેક્ટર સનોજ મિશ્રાએ સચિનને લીગલ નોટિસ મોકલી છે. તેમનું કહેવું છે કે, તેમણે સચિનને ફિલ્મ ‘શશાંક’ માટે સાઈન કર્યો હતો, જે સુશાંત અને બોલિવૂડ નેપોટિઝમ પર આધારિત છે. હવે મારુત અને સનોજનું કહેવું છે કે, સચિને આ સ્ટોરી અન્ય પ્રોડ્યૂસરને સંભળાવી દીધી છે.\n‘અમે એક મહિના પહેલા સચિન તિવારીને લિગલ નોટિસ મોકલી હતી પરંતુ તેણે હજુ સુધી જવાબ આપ્યો નથી. આ ખૂબ નિરાશાજનક છે, તે ફોન રિસીવ કરી રહ્યો નથી કે લિગલ નોટિસનો જવાબ પણ આપી રહ્યો નથી. હાલમાં જ અમને જાણ થઈ હતી કે, સચિને ફિલ્મનો સારાંશ બીજા પ્રોડ્યૂસર અને ડિરેક્ટરને સંભળાવી દીધો છે’, તેમ મારુત સિહે કહ્યું. મારુત અને સનોજે પ્રોડ્યૂસર અને ડિરેક્ટરના નામનો ખુલાસો કર્યો નથી. જો કે, સચિન વિજય શેખર ગુપ્તાની ફિલ્મ “સ્યૂસાઈડ ઓર મર્ડર”માં કામ કરી રહ્યો છે. જે ફિલ્મ પણ બોલિવૂડ માફિયા અને નેપોટિઝમ પર આધારિત છે.\n‘બોલિવુડમાં ચાલી રહેલા નેપોટિઝમ અને સુશાંત સિંહ રાજપૂતના અચાનક નિધન પર અમે ફિલ્મ બનાવવા માગતા હતા. અમે સ્ક્રિપ્ટ નેરેટ કરી હતી અને પ્રોજેક્ટની માહિતી સચિન તિવારીને આપી હતી. પરંતુ તેણે અમને છેતર્યા અને અમારો કોન્સેપ્ટ અન્ય ફિલ્મમેકરને આપી દીધો’, તેવો દાવો સનોજ મિશ્રાએ કર્યો. મિશ્રાએ કહ્યું કે, અમે ફેમસ પ્રોડ્યૂસરનું નામ લેવા માગતા નથી પરંતુ બોલિવૂડના જાણીતા પ્રોડ્યૂસર્સ અને સ્ટુડિયો માફિયા નેટવર્ક અને નેપોટિઝમ ચલાવી રહ્યા છે. તેઓ આઉટસાઈડર્સ એક્ટર્સને બોલિવૂડમાં ટકવા દેતા નથી. ફિલ્મ ‘શશાંક’ બોલિવૂડની આ ડાર્ક સાઈડને દર્શાવશે’.SSS\nPrevious મ્યુનિ.ઈજનેર અધિકારીઓ ગણિતમાં પણ નબળાઃ માત્ર ૯૨૮૧ ખાડાની ગણતરી થઈ\nNext ડ્રેગન કા પ્યારા ખાન: સંઘના મુખપત્રમાં આમિરની ટીકા


મારી આત્મકથા મારી જેમ જ બોલ્ડ હશેઃ પ્રિયંકા ચોપરા | My autobiography will be bold like myself - Sambhaav News\nતાજેતરમાં ઇન્ડિયા ૧૦૦ લિસ્ટમાં સૌથી સેક્સી ભારતીય સુંદરી તરીકે પસંદ થનારી પ્રિયંકા ચોપરા હવે પોતાની આત્મકથા લખી રહી છે, જેનું નામ હશે ‘અનફિનિશ્ડ’. જે ભારત, અમેરિકા અને બ્રિટનમાં એકસાથે પ્રકાશિત થશે. પોતાની આત્મકથામાં પ્રિયંકા એ તમામ વાતો અને અનુભવ લખવા માટે તૈયાર છે, જે અત્યાર સુધી પોતાના જીવનની શાનદાર સફરમાં યાદગાર રહ્યા છે.\nપ્રિયંકાના જણાવ્યા અનુસાર તેની આત્મકથા ઇમાનદાર, હાસ્યથી ભરપૂર, ઉત્સાહથી ભરેલી અને તેની જેમ જ બોલ્ડ તેમજ વિદ્રોહી હશે. ૧૭ વર્ષની ઉંમરમાં ‘મિસ ઇન્ડિયા’ અને ત્યારબાદ ‘મિસ વર્લ્ડ’નો તાજ પહેરનાર પ્રિયંકાએ બોલિવૂડ તરફ પ્રયાણ કર્યું. તે કહે છે કે હું પહેલાંથી જ મારી ભાવનાઓને લઇ ખામોશ રહી છું. મેં ક્યારેય એ ભાવના પર વાત કરી નથી, જેનો સામનો મેં અત્યાર સુધી મારી જીવનયાત્રા દરમિયાન કર્યો છે, પરંતુ હવે હું એવું કરવા જઇ રહી છું.\nપ્રિયંકાનું પાલનપોષણ એક નીડર છોકરીની જેમ થયું અને જ્યારે વિચારોની વાત આવે છે ત્યારે તે પોતાની કહાણીને એવા અંદાજમાં બતાવવા ઇચ્છે છે, જે લોકોને અને ખાસ કરીને મહિલાઓને પ્રેરિત કરી શકે. તેણે કહ્યું કે મહિલાઓને હંમેશાં એવું કહેવાય છે કે આપણને બધું જ નથી મળી શકતું.\nહું એ બધું કહેવા ઇચ્છું છું અને મને વિશ્વાસ છે કે બીજા પણ તે બધું મેળવી શકે છે. હું તેનું જીવતું-જાગતું ઉદાહરણ છું. છેલ્લે ‘જય ગંગાજલ’માં જોવા મળેલી પ્રિયંકાની બે વર્ષથી એક પણ ફિલ્મ રિલીઝ થઇ નથી. બે વર્ષથી તે ઇન્ટરનેશનલ પ્રોજેક્ટમાં બિઝી હતી, પરંતુ હવે તે ઇન્ડિયા પરત આવી ચૂકી છે. ખૂબ જ જલદી તે સલમાન ખાન સાથે ફિલ્મ ‘ભારત’માં જોવા મળશે. આ ફિલ્મને અલી અબ્બાસ ઝફર ડિરેક્ટ કરી રહ્યા છે. આ ફિલ્મમાં પ્રિયંકા પાંચ અલગ અલગ લુકમાં જોવા મળશે. •


ભારતીય પૈરા એથલીટ દીપા મલિકે લીધો સંન્યાસ Connect Gujarat\nપૈરાલમ્પિક રજત પદક વિજેતા દીપા મલિકે સંન્યાસની જાહેરાત કરી હતી જેથી તે રાષ્ટ્રીય રમત કોડને માનીને ભારતીય પેરાલમ્પિક સમિતિ (પીસીઆઇ)ના અધ્યક્ષ પદને સંભાળી શકે.\nરાષ્ટ્રીય રમત નિયમ અનુસાર કોઇ પણ હાલની ખેલાડી મહાસંઘમાં આધિકારીક પદ લઇ શકે નહીં. આ નિયમને ધ્યાને રાખીને તેમણે સંન્યાસ લીધો છે.\nદીપાએ કહ્યું કે, “મેં ચૂંટણી માટેનો પત્ર પીસીઆઈને સોંપી દીધો છે. હું નવી સમિતિને માન્યતા આપવા અંગે હાઈકોર્ટના નિર્ણયની રાહ જોઈ રહ્યો છું અને હવે હું કેન્દ્રીય રમત મંત્રાલય પાસેથી માન્યતા મેળવવા માટે રમતથી નિવૃત્તિ લેવાની ઘોષણા કરું છું. હવે પેરા-રમતોની સેવા કરવાનો અને અન્ય ખેલાડીઓની મદદ કરવાનો સમય આવી ગયો છે.”\nતેમણે કહ્યું કે નિવૃત્તિની જાહેરાત કરવી મહત્વપૂર્ણ છે. મારે દેશના નિયમોનું પાલન કરવું છે. પરંતુ જો જરૂર હોય તો, હું 2022 એશિયન ગેમ્સ દરમિયાન મારા નિર્ણયની સમીક્ષા કરી શકું છું. મને ખબર નથી કે મારી અંદરનો ખેલાડી કદી સમાપ્ત થશે કે નહીં.\nતેમણે વધુમાં કહ્યું કે મેં આ નિર્ણય ભારે હૃદયથી લીધો છે. પરંતુ મારે રમતની સુધારણા માટે આ કરવાનું હતું. જો મારે પીસીઆઈમાં પદ લેવું હોય તો મારે કાયદાનું પાલન કરવું પડશે.\nદીપા ભારતની પ્રથમ મહિલા ખેલાડી છે જેણે પેરાલિમ્પિક ગેમ્સમાં મેડલ જીત્યો હતો. તેણે રિયો પેરાલિમ્પિક્સ -2016 માં ગોલાફેંકમાં રજત પદક જીત્યો હતો. તેણે પેરા એથ્લેટિક્સ ગ્રાન્ડ પ્રિકસમાં એફ -53 / 54 કેટેગરીમાં ભાલાફેંકમાં ગોલ્ડ મેડલ જીત્યો હતો.\nગત્ત વર્ષે 29 ઓગસ્ટે તેમને રાજીવ ગાંધી ખેલ રત્ન એવોર્ડ મળ્યો હતો. તે આ એવોર્ડ મેળવનારી ભારતની બીજી પેરા એથ્લેટ હતી અને ભારતની પ્રથમ મહિલા પેરા-એથ્લેટ પણ. તેમના પહેલાં, ભાલાફેંક ખેલાડી દેવેન્દ્ર ઝાઝેરિયાએ આ એવોર્ડ 2017માં જીત્યો હતો.\nઆ અગાઉ દીપાને 2012 માં અર્જુન એવોર્ડ અને 2017 માં પદ્મશ્રી એવોર્ડ મળ્યો હતો. 49 વર્ષીય દીપા પાસે 58 રાષ્ટ્રીય અને 23 આંતરરાષ્ટ્રીય ચંદ્રકો છે.\nPrevious articleભરૂચ : કોરોનાનો ચેપ ગમે તેને લાગી શકે છે, જુઓ કોરાનાથી મુકત થયેલી નર્સે શું આપી સલાહ\nNext articleસુરત : ટોળે વળેલા લોકોને ઠપકો આપવાનું રિક્ષાચાલકને પડ્યું ભારે, જુઓ શું બની ઘટના


News & Views :: ગુજરાતઃ રાઇડ ધારકોનો આક્રોશ: વૈકલ્પિક જગ્યા આપો અથવા દારૂ વેચવાની છૂટ આપો\nગુજરાતઃ રાઇડ ધારકોનો આક્રોશ: વૈકલ્પિક જગ્યા આપો અથવા દારૂ વેચવાની છૂટ આપો\nપોરબંદરમાં નાના ધંધાર્થીઓ સાથે તંત્ર અન્યાય કરી રહ્યું હોવાનો સુર ઉઠી રહ્યો છે. ચોપાટી ગ્રાઉન્ડમાં રાઇડ રાખી અને આજીવીકા રળતા પ0 જેટલા રાઇડ ધારકોને એકાએક તંત્રએ ખસેડતા આ ધંધાર્થીઓ મુશ્કેલીમાં મુકાયા છે. આજે બુધવારે આ ધંધાર્થીઓ કલેકટર કચેરી ખાતે રજુઆત કરવા માટે દોડી ગયા હતા અને એવો આક્રોશ વ્યક્ત કર્યો હતો કે મહેનત કરી અને આજીવીકા રળીયે છીએ છતાં તંત્ર કોઇ વૈકલ્પિક જગ્યા ફાળવતું નથી. આવી સ્થિતીમાં અમારા પરિવારનો જીવન નિર્વાહ ચલાવવું મુશ્કેલ બન્યું છે. જો રાઇડ્સ માટે જગ્યા આપી શકતા ન હોય તો દારૂ વેંચવા માટેની છુટ આપો જેથી અમો અમારૂ ગુજરાન ચલાવી શકીએ.\nપોરબંદર શહેરના અલગ અલગ વિસ્તારોમાં ખાણી-પીણી અને ફ્રુટના ધંધાર્થીઓનું સ્થળાંતર કરવામાં આવ્યું હતું. આ સમયે પણ વિવાદ સર્જાયો હતો. હવે રાઇડ્સ ધારકોનો વિવાદ સામે આવ્યો છે. પોરબંદરના ચોપાટી મેળા ગ્રાઉન્ડમાં 40થી 50 રાઇડ્સ ધારકો નાની-મોટી રાઇડ્સ રાખી અને પોતાની આજીવીકા રળી રહ્યાં હતા. પરંતુ તંત્રએ તેમને ખસેડવાની કામગીરી શરૂ કરી છે. ચોપાટી ગ્રાઉન્ડમાં રહેલી બે મોટી રાઇડ્સ કલેકટરની સૂચનાથી સીટી સર્વે વિભાગે સીલ કરી દીધી હતી.\nજેના પગલે આ રાઇડ્સ ધારકો મુશ્કેલીમાં મુકાયા છે. આજે આ રાઇડ્સ ધારકો પોતાના પરિવાર સાથે કલેકટર કચેરીએ પહોંચ્યા હતા આ રાઇડ્સ ધારકોએ એવું જણાવ્યું હતું કે અમે ચોપાટી ગ્રાઉન્ડમાં રાઇડ્સ રાખી અને અમારૂ જીવન નિર્વાહ ચલાવીએ છીએ. આ અગાઉ તંત્રએ અમોને નોટીસ આપી હતી આથી વૈકલ્પિક જગ્યા આપવાની માંગણી કરવામાં આવી હતી. પરંતુ તંત્રએ વૈકલ્પિક જગ્યા નહીં આપતા અમો ત્યાં જ અમારી રોજીરોટી રળતા હતા. પરંતુ એકાએક મંગળવારે સીટી સર્વે વિભાગના અધિકારીઓ દોડી આવ્યા હતા અને બે મોટી રાઇડ્સને સીલ કરી દીધી હતી.\nઆ મુદ્દે આજે 50 જેટલા રાઇડ્સ ધારકો કલેકટર કચેરી સામે ધરણાનો કાર્યક્રમ યોજશે. તેમજ કલેકટરને આ બાબતે રજુઆત કરશે. આ રાઇડ્સ ધારકોએ એવું જણાવ્યું હતું કે અમે મહેનત કરી અને અમારી આજીવીકા રળીયે છીએ. અમોને વૈકલ્પિક જગ્યા આપવાની માંગણી કરી હતી. કેટલાક રાઇડ ધારકોને ઓશિયેનીક હોટેલ નજીકના ગ્રાઉન્ડમાં જગ્યા આપી છે. ત્યાં પણ હવે બગીચો બનાવવાનું આયોજન કરવામાં આવી રહ્યું છે. આથી ચોપાટી મેળા ગ્રાઉન્ડમાં નજીવા દરે રાઇડ ધારકોને જગ્યા ફાળવવાની માંગણી કરી છે તે માંગણી પણ સંતોષવામાં આવી નથી. જો તંત્ર અમને જગ્યા આપી શકતું ન હોય તો અમોને દારૂ વેંચવા માટેની છુટ આપે તેવો પણ આક્રોશ આ રાઇડ્સ ધારકોએ વ્યક્ત કર્યો હતો.


Gujarati News » Mumbai » । Sakinaka Rape Case update, case filed under SC ST act, says Mumbai police commissioner Hemant Nagrale\nમુંબઈ પોલીસ કમિશનર હેમંત નાગરાલેએ જણાવ્યું કે આરોપીએ પોતાનો ગુનો કબૂલી લીધો છે. આ સાથે ગુનાને આચરવા માટે ઉપયોગમાં લેવાયેલું હથિયાર પણ મળી આવ્યું છે.\nPublish Date - 8:00 pm, Mon, 13 September 21 Edited By: Nidhi Bhatt Follow us -\nમુંબઈ પોલીસ કમિશનર હેમંત નાગરાલે (ફાઇલ ફોટો)\nમુંબઈના સાકીનાકામાં (Sakinaka Rape Case) બળાત્કારની ઘટના બાદ મુખ્યમંત્રી ઉદ્ધવ ઠાકરેએ (CM Uddhav Thackeray) શનિવારે મુંબઈ પોલીસના (Mumbai Police) અધિકારીઓને કેટલીક મહત્વની સૂચનાઓ આપી હતી. હવે મુંબઈ પોલીસ કમિશનર હેમંત નાગરાલેએ (Hemant Nagrale) જણાવ્યું કે આ કેસમાં આરોપીને પોલીસ કસ્ટડીમાં લેવામાં આવ્યો છે. સાથે એ પણ જણાવ્યું કે આ કેસમાં એસસી- એસટી એટ્રોસિટી એક્ટ (SC/ST Act) લાદવામાં આવ્યો છે.\nસોમવારે સાકીનાકા બળાત્કાર કેસ પર પત્રકાર પરિષદ યોજીને મુંબઈ પોલીસ કમિશને આ કેસમાં થયેલા નવા ખુલાસાઓની માહિતી આપી હતી. નાગરાલેએ કહ્યું કે પીડિત મહિલા ચોક્કસ સમાજની હોવાથી અમે SC / ST એક્ટ લાદ્યો છે. આરોપી મોહનની ધરપકડ કરવામાં આવી હતી. જેની પોલીસ કસ્ટડી પણ 21 મી સુધી મળી છે. કમિશ્નરે કહ્યું કે આરોપીએ પોતાનો ગુનો કબૂલી લીધો છે. આ સાથે ગુનાને આચરવામાં માટે ઉપયોગમાં લેવામાં આવેલું હથિયાર પણ મળી આવ્યું છે.\nક્રિમિનલ લોયર રાજા ઠાકરેની સરકારી વકિલ તરીકે નિમણૂક\nપોલીસ કમિશનર હેમંત નાગરાલેએ જણાવ્યું હતું કે ક્રાઈમ સ્પોટની મુલાકાત લઈને તમામ ડિજિટલ પુરાવા એકત્રિત કરવામાં આવ્યા છે. હવે DNA રિપોર્ટની રાહ જોવાઈ રહી છે. તે જ સમયે, સરકારે કેસ લડવા માટે ક્રિમિનલ લોયર રાજા ઠાકરેની નિમણૂક કરી છે. ચાર્જશીટ અંગે પંચે કહ્યું કે 1 મહિના પહેલા અમે ચાર્જશીટ દાખલ કરી દેશું. તે જ સમયે, સરકારી યોજના હેઠળ, પીડિત પરિવારની3છોકરીઓને 20 લાખ રૂપિયાની મદદ પણ આપવામાં આવશે.\nઅનુસુચિત જાતી આયોગે પોલીસ તપાસ પર વ્યક્ત કર્યો સંતોષ\nમહિલા આયોગ (NWC) અને અનુસૂચિત જાતિ આયોગે પણ આ મામલે હસ્તક્ષેપ કર્યો છે. હેમંત નાગરાલેએ જણાવ્યું હતું કે NWC ના સભ્ય રવિવારે મુંબઈ આવ્યા હતા. રાષ્ટ્રીય અનુસૂચિત જાતિ (National Commission for Scheduled Caste) આયોગના ઉપાધ્યક્ષ અરુણ હલદાર (Arun Haldar) પણ આવ્યા હતા. નાગરાલેએ જણાવ્યું કે હલદારજીએ મુખ્યમંત્રી ઠાકરેની સામે બેઠકમાં પોલીસ તપાસ પર સંતોષ વ્યક્ત કર્યો છે.\nમુખ્યમંત્રી ઠાકરેએ મહિલાઓની સલામતી અંગે પોલીસને સૂચના આપી\nબીજી બાજુ, મુખ્યમંત્રી ઠાકરેએ શનિવારે પોલીસને નિર્દેશ આપ્યો હતો કે જ્યાં મહિલાઓની સક્રિયતા હોય ત્યાં પોલીસ પેટ્રોલિંગ વધારવું. જ્યાં મહિલાઓ પર હુમલાની શક્યતા હોય અને જ્યાં તેમને સુરક્ષાની જરૂર હોય ત્યાં પોલીસ દળની તૈનાતી વધારવી જોઈએ.\nઆ પણ વાંચો : Maharashtra : અનિલ દેશમુખ કેસમાં ED ની કાર્યવાહી તેજ, ભૂતપૂર્વ ગૃહમંત્રીને શોધવા માટે CBI પાસે માંગી મદદ


અનોખું કાર્ડઃ નો ઓફિસ, નો બિઝનેસ, નો જોબ, નો વરીઝ\nનવી દિલ્હી તા.૫: સોશ્યલ મિડીયાને કારણે લોકોની નાની-નાની ક્રિયેટીવ વાતો બહુ ઝડપથી વાયુવેગે લોકોમાં ચર્ચાતી થઇ જાય છે. તાજેતરમાં @ Pedestrianpoet નામના ટ્વીટર હેન્ડલ પરથી એક બિઝનેસ-કાર્ડની તસ્વીર પોસ્ટ કરવામા઼ આવી છે જે ઇન્ટરનેેટ પર છવાઇ ગઇ છે. સામાન્ય રીતે કોઇ વિઝિટીંગ-કાર્ડમાં વ્યકિત પોતે કયાં કામ કરે છે. કયા હોદા પર છે અને શું કરે છે એ લખેલું હોય છે, પરંતુ આ કાર્ડના ઉપરના ભાગમાં લખ્યું છેઃ નો ઓફિસ, નો બિઝનેસ, નો જોબ, નો વરીઝ. એ ઉપરાંત નીચે લખ્યું છેઃ હળવું કંઠય સંગીત, ટ્રાવેલીંગ, પોલિટિકલ ચર્ચા, કાર્ડ-ગેમ્સ, લંચ કે ડિનર માટે ઉપલબ્ધ છુ.\nઆવું હટકે બિઝનેસ-કાર્ડ બનાવનારનું નામ છે જી. સુનીલ સચદેવ. તેઓ રીટાયર્ડ થયા ત્યારે ઇન્ડિયન ઓઇલ કોર્પોરેશનમાં ચીફ મેનેજર તરીકે કામ કરતા હતા. ટ્વીટર-યુઝરે કાર્ડના ફોટોગ્રાફ સાથે લખ્યું છેઃ અંકલનું આ કાર્ડ મને મળ્યું એના છ મહિના પહેલાં જ તેઓ ગુજરી ગયા. કાશ, હું તેમને પહેલાં ઓળખી શકી હોત. તેમણે જીવનને ભરપુર જીવી લીધું.\nસુનંદા મોત કેસમાં શશી થરૂરને આરોપી તરીકે રજૂ થવાનો હુકમ access_time 7:42 pm IST\nફેડ ઓછામાં ઓછા ત્રણ વખત વ્યાજદર વધારશે:રઘુરામ રાજન access_time 10:11 pm IST\nહવે જિમ નહિં, ઇઝી જિમ : રાજકોટમાં ઇલેકટ્રો મસલ સ્ટિમ્યુલેશન ડીવાઇસની સુવિધા ઉપલબ્ધ access_time 3:35 pm IST\nપ્રાથમિક શાળાઓનો સમય જેમ છે તેમ જ રાખો : શિક્ષક સંઘની રજુઆત access_time 3:56 pm IST\nદિકરો છોકરીને ભગાડી જતાં માતા પર હુમલો access_time 11:32 am IST\nસુરેન્દ્રનગર ડીવાયએસપી એ.બી.વાટલિયાને વિદાયમાન access_time 11:38 am IST\nમાતરમાં નજીવી બાબતે બે ઈસમો વચ્ચે થયેલ ઝઘડાએ ઉગ્ર સ્વરૂપ ધારણ કર્યું access_time 5:45 pm IST\nઅમદાવાદમાં રામકૃષ્ણ મઠ કેન્દ્રનો પ્રારંભ access_time 4:10 pm IST\nમહેશ માંજરેકરની ક્રાઇમ થ્રિલર ફિલ્મ કરશે સોનલ ચૌહાણ access_time 4:43 pm IST


રાશિફળ ૧૪ જુન : આજે સુર્યનો મિથુન રાશિમાં થશે પ્રવેશ, ટોચ પર રહેશે ૫ રાશિઓનું ભાગ્ય - Adhuri Lagani\nઆજે વ્યવસાયમાં વિસ્તાર તથા લાભ થઈ શકે છે. સમાજના કાર્યમાં તમે ભાગ લઈ શકશો અને પરોપકારના કાર્ય કરશો .તમારી વાતો થી બધા લોકો પ્રભાવિત થશે. બૌદ્ધિક ચર્ચામાં ભાગ લેવાનો અવસર આવશે. વિદ્યાર્થીઓને અભ્યાસમાં સફળતા મળશે. ધન કમાવવાની યોજના બનાવવા માટે સારો દિવસ છે. આર્થિક સ્થિતિ મજબૂત થશે. તમારા જીવનમાં આવનારી બધા જ પ્રકારની ખરાબ શક્તિઓ નષ્ટ થઈ જશે. ખોટા ખર્ચ કરવાથી બચવું.\nતમારા અટવાયેલા બધા સરકારી કાર્ય પૂર્ણ થશે. બૌદ્ધિક કાર્ય અથવા સાહિત્ય લેખન જેવી પ્રવૃત્તિ માટે અનુકુળ સમય છે. પરિવાર અને કાર્યક્ષેત્રમાં પ્રતિકૂળ વાતાવરણ હોવાને કારણે મન ઉદાસ રહેશે. સ્નેહના બંધન જાળવી રાખવા માટે તમારે પરસ્પર સન્માન અને વિશ્વાસ ઊભી કરવાની જરૂરિયાત છે. બીમારીના કારણે દવાખાનામાં ખર્ચો થઈ શકે છે. ક્રોધ અને વાણીને કંટ્રોલમાં રાખવી જરૂરી છે. પારિવારિક સદસ્યો સાથે મતભેદ થઈ શકે છે.\nમિથુન રાશિના જાતકોની ધર્મમાં રુચિ વધશે. નોકરીમાં પરિશ્રમ-નિષ્ઠાનું સારું પરિણામ પ્રાપ્ત થશે. જીવનસાથીની સાથે સંબંધોમાં આત્મીયતાનો અનુભવ કરી શકશો. ભાઈ બહેન સાથે તથા વડીલો સાથે રહેવાનો અવસર મળશે. તમારું શારીરિક તથા માનસિક સ્વાસ્થ્ય સારું રહેશે. તમે જે ઇમાનદારીપૂર્વક મહેનત કરી રહ્યા છો, તમને તેનું સારું પરિણામ પ્રાપ્ત થશે. માનસિક શાંતિનો અનુભવ થશે.\nઆજે તમે પોતાના પરિવારને ઓછો સમય આપી શકશો. આર્થિક યોજનાઓ સારી રીતે પૂર્ણ કરી શકશો. પરિવારની સમસ્યાઓમાં ધ્યાન આપવું. દાંપત્ય સંબંધ મધુરતાથી ભરપૂર રહેશે. વિદ્યાર્થીઓ માટે આજનો દિવસ ફાયદાકારક રહેશે. વેપારમાં અચાનક ધન લાભના અવસર પ્રાપ્ત થઇ શકે છે. હાથમાં આવેલ અવસર તમે ગુમાવી પણ શકો છો. તમારા જિદ્દી વ્યવહારને કારણે અન્ય લોકો સાથે સંઘર્ષ થવાની પણ સંભાવના છે. વાણી દ્વારા તમે બધાનાં મન જીતી શકશો.\nસિંહ રાશિવાળા લોકોને આજે અચાનક આવક વધી જશે. આજે કોઈ નાના કામમાંથી પણ તમને મોટો ફાયદો મળી શકે છે. વ્યવહારિક જીવનમાં અનુકૂળતા જળવાઈ રહેશે. કોઈ અટવાયેલી સ્થિતિને તમે આજે સમજદારીપૂર્વક ઉકેલ લાવી શકશો. સંતાન પક્ષ તરફથી કોઈ સારા સમાચાર મળવાના યોગ બની રહ્યા છે. નવા લોકોની સાથે મળવું અને તેની સાથે વાત કરવી તમારા માટે ફાયદાકારક સાબિત થશે. આર્થીક સ્થિતિ થોડી નબળી પડી શકે છે. જો આજે કોઈ તમારી મદદ કરે છે તો તેનો આભાર માનવાનું ભૂલવું નહીં.\nતમારો આજનો દિવસ સામાન્ય રહેશે. કાર્યક્ષેત્રમાં સફળતા મળવાથી મન પ્રફુલ્લિત રહેશે. પારિવારિક રિવાજોને નજરઅંદાજ કરવા નહીં. કોઈ નવા વ્યવસાયને લઈને આજે તમારી મહત્ત્વપૂર્ણ વાતચીત થઈ શકે છે. તમારી આજની આવક પણ ખૂબ જ સારી રહેશે. કાર્યસ્થળ પર માન-સન્માન અને પ્રતિષ્ઠામાં વધારો થશે. સંતાન પક્ષ તરફથી સુખની અનુભૂતિ થઈ શકે છે, જેનાથી તમારી પ્રસન્નતામાં વધારો થશે. વેપાર કરતા લોકોને પોતાના વેપારમાં સારો લાભ જોવા મળશે.\nતુલા રાશિના લોકોના અધૂરા સપના આજથી પુરા થવા લાગશે. તમારા પ્રેમ જીવનમાં થોડી મુશ્કેલી આવી શકે છે. તમારા બંનેની વચ્ચે કોઈ ત્રીજા વ્યક્તિની દખલ તમારી વચ્ચે અંતર પેદા કરી શકે છે. તમારા મનમાં પ્રેમ અને ઉલ્લાસની વૃદ્ધિ થશે. તમારા પોતાના ખાન-પાન થોડી સાવધાની રાખવાની જરૂરિયાત છે. જંકફૂડ ખાવાથી તમારે બચવું. રોકાણ અને લેવડ દેવડના મામલામાં થોડું સમજી વિચારીને નિર્ણય લેવો, જેનાથી તમને ફાયદો થશે.\nઆજે ફેલાયેલા કામોને નજર અંદાજ કરવાથી તમને નુકસાન થઈ શકે છે. તમને પોતાના કોઇ નજીકના અથવા ભરોસાલાયક વ્યક્તિની સલાહ લેવી જોઈએ. કાર્યક્ષેત્રમાં સ્થિતિ અનુકૂળ રહેશે. સમજી વિચારીને રોકાણ કરવું. માતા-પિતા પોતાના બાળકોના અભ્યાસમાં તેમની મદદ કરે. આજે તમે કોઇ નવું કામ કરવા વિશે વિચારી શકો છો. દરેક વ્યક્તિ તમારી વાતને ધ્યાનથી સાંભળશે પરિવારના સદસ્યોની સ્વાસ્થ્ય સાથે જોડાયેલી પરેશાનીઓ તમને માનસિક પરેશાની આવી શકે છે.\nઆજે અનાવશ્યક ખર્ચ તમારા બજેટને અસંતુલિત કરી શકે છે. પરિવારમાં તમારી સાથે થોડા મતભેદ થઈ શકે છે, પરંતુ ભાઈ બહેન ની મદદ મળવાની સંભાવના છે. આજે તમે અમુક ખાસ સંબંધોને મજબૂત બનાવવાની કોશિશ કરી શકો છો. મિત્રો સાથે તમારા સંબંધો સારા રહેશે. તમારા માટે જરૂરી છે કે તમે પૈસાને નિયંત્રિત કરો અને સુરક્ષિત ભવિષ્ય માટે થોડું ફંડ બચાવીને રાખો. જીવનસાથી સાથે સંબંધોમાં સુધાર આવી શકે છે. મન દુવિધામાં રહેવાથી નિર્ણય લેવામાં અડચણ ઊભી થઈ શકે છે.\nઆજનો દિવસ ખૂબ જ સારા પ્રદર્શન અને ખાસ કામો માટે છે. આજે જીવનસાથી સાથે થોડો વિવાદ થઈ શકે છે. તેમનો વ્યવહાર થોડો રહસ્યમય અને ચીડિયો પણ રહેશે. બેરોજગાર લોકોને રોજગાર મળી શકે છે. આવકના સ્ત્રોતમાં વૃદ્ધિ થશે. આજે તમારે વડીલોના સ્વાસ્થ્ય પ્રત્યે વિશેષ ધ્યાન રાખવાની જરૂરિયાત છે. જૂના મિત્રો સાથે મુલાકાત થઈ શકે છે. આજનો દિવસ પ્રેમ અને ધનની બાબતમાં ખૂબ જ ભાગ્યશાળી છે.\nપ્રશાસનિક અધિકારીઓની સહાયતા મળી શકે છે. આજે તમે આનંદ, ઉત્સાહ અને પ્રસન્નતાનો અનુભવ કરશો. નવા કાર્યની શરૂઆત લાભદાયક સાબિત થશે. આર્થિક મામલામાં કરવામાં આવેલ પહેલ લાભ આપી શકે છે. પરિવારનો માહોલ ખુશનુમા રહેશે. બાળકોની સાથે કોઈ પાર્કમાં ફરવા માટે જઈ શકો છો. ધનલાભના કોઈ મોટા અવસર તમને મળવાની સંભાવના છે. કારકિર્દીમાં ઉન્નતિ કરવા માંગો છો, તો મનને નિયંત્રિત કરીને મહેનત કરતા રહેવી, તમને જરૂર સફળતા મળશે.\nઆજે તમારા જીવનમાં સકારાત્મક પરિવર્તન થવાના અણસાર છે અને પરિણામ પણ તમારી અનુકૂળ રહેશે. આજે લોકો તમારાથી ખૂબ જ પ્રભાવિત થશે. અમુક નવા લોકોથી શુભ કામમાં મદદ મળશે. આજે ખંભા નાં દુખાવાનો સામનો કરવો પડી શકે છે. તમારે પોતાના સ્વાસ્થ્ય બાબતમાં સાવધાન રહેવું જોઈએ. ભાગીદારીમાં લાભ થઈ શકે છે. ભાઈ બહેનો સાથે સારો સમય પસાર કરી શકશો. સ્વાસ્થ્યનું ધ્યાન રાખવું અને વાહન ચલાવતા સમયે સાવધાની રાખવી.


મોડ્યૂલર સ્વિચ - ભારત - ContractorBhai\nહું એક ઇલેક્ટ્રિશિયન મેં મળ્યો અને ફક્ત મારા જ્ઞાન માટે મેં તેમને પૂછ્યું –\nકેવી રીતે એક ઇલેક્ટ્રિશિયન સ્વીચોની સંખ્યા નક્કી કરે છે એક રૂમ અથવા 1BHK એપાર્ટમેન્ટ માટે ? (અને આ જે તેમણે કહ્યું)\nસામાન્ય રીતે સ્વિચ અને સ્વિચ બોર્ડ ની જરૂરિયાત એક રૂમ માં ઘર માલિક પર નિર્ભર કરે છે. પણ એક સામાન્ય રૂમ માં5સ્વિચ ઓછામાં ઓછી હોય છે, 1 – લાઈટ માટે, 1 – પંખા માટે અને રેગ્યુલેટર, 1 – ફુટ લાઈટ માટે, અને બીજા પ્લગ પોઇન્ટ માટે। ફુટ લાઈટ રૂમ માં નાઈટ લેમ્પ તરીકે વપરાય છે જે પરંપરાગત રીતે ઘરના પેસેજ માં લગાડવામાં આવે છે.\nબ્રાન્ડ અને સ્વિચ ના પ્રકારો\nઅહીં મોટી બ્રાન્ડ છે જેમકે, Philips, Schneider, વગેરે… જે એડવાન્સ અને સારી ગુણવત્તા નું ઉત્પાદન કરે છે કલર સ્વિચ પણ. આ સ્વિચ નું ગુણવત્તા ખુબજ સારી હોય છે. ભારતીય બ્રાન્ડ Anchor Roma પ્રચલિત છે લોકોમાં પણ તે ઠીક છે.\nઆ સ્વિચ અને પ્લેટ અલગ કલર માં પણ ઉપલબ્ધ છે જેમકે કાળો, ભુરો, સફેદ, સિલ્વર પ્લેટેડ ફ્રેમ અને સ્વિચ, ગોલ્ડ પ્લેટેડ ફ્રેમ અને બીજું ઘણું….\nતેમાં અંદરજ આપાતકાલીન લાઈટ હોય છે જે ઘણા ઘર માલિક હમણાં પસંદ કરે છે. તે ચમકે છે જયારે રૂમ માં લાઈટ ના હોય, તે ચમકે છે અને થોડું મદદગાર હોય છે જયારે લાઈટ જતી રહે છે. જેમકે તે સ્વિચ બોર્ડ માં લાગેલું હોય છે જે તમને ગોતવામાં મદદ કરે છે. તેનું માપ પણ બાકી સામાન્ય સ્વિચ જેટલુજ હોય છે.\nહવે આધુનિક સ્વિચ પણ ઉપલબ્ધ છે જેમકે યુ.એસ.બી (USB) ચાર્જિંગ પોઇન્ટ, ડીમર, ઇનબિલ્ટ ટાઇમર વગેરે। ઉપર જેમ કીધું તેમ સ્વિચબોર્ડ ઘર માલિકના પસંદગી મુજબ બદલાવી શકાય છે.\nહંમેશા સારા અનુભવી ઇલેક્ટ્રિશિયન પાસે કામ કરવો\nઘર માલિકે ચિંતા કરવાની જરૂર નથી જો તેમણે સારી ગુણવત્તાની બ્રાન્ડેડ સ્વિચ ખરીદી છે. પણ હા, આ સ્વિચ લગાડવા માટે અને વાયરિંગ કરવા માટે, ઘર માલિકે હંમેશા સારા અનુભવી ઇલેક્ટ્રિશિયન પાસે કામ કરાવવું તેની કાળજી રાખવી જરૂરી છે.\nઓછા અનુભવ વાળા અને બિનઅનુભવી ઇલેક્ટ્રિશિયન કદાચ વાયર અને સ્વિચ ખોટી રીતે લગાડશે જે મુશ્કેલી પેદા કરશે જેમકે શોક-સર્કિટ, ટ્રીપીંગ પ્રોબ્લેમ, અથવા આગ લાગી શકે છે. જયારે અનુભવી ઇલેક્ટ્રિશિયન આ બધી વસ્તુનું ધ્યાન રાખશે અને ઘર માલિકને સુજાવ આપશે જો કાઈ ખોટું છે. બિનઅનુભવી ઇલેક્ટ્રિશિયન ખરાબ સર્વિસ આપશે. વાત કરીયે તો, AC જે હેવી લોડ બેરિંગ વાળું સાધન છે, જો વાયર બરોબર થી ફિટ નહિ કર્યો હોય જો તે ઢીલો હશે તો તેનું સોકેટ થોડા દિવસો માં બળી જશે અને બિન જરૂરી તે વારે ઘડીયે ટ્રીપ થયા કરશે.


ઔષધોનું પરીક્ષણ અને પૃથક્કરણ – Gujarati Vishwakosh – ગુજરાતી વિશ્વકોશ\nઔષધોનું પરીક્ષણ અને પૃથક્કરણ\nઔષધને મૂળ રૂપમાં કે અન્ય રૂપમાં માનક (standard) ઠેરવવા માટે ફાર્માકોપિયામાં નિયત કરેલા કેટલાક માપદંડ (parameters) લાગુ પાડીને ફાર્માકોપિયા પ્રમાણે તે ઔષધ માનક છે કે નહિ તે નક્કી કરી શકાય છે. માનક ન હોય તે ઔષધ વાપરી શકાય નહિ. ઔષધનિયંત્રણતંત્ર આ બાબતમાં ઘણું કડક હોય છે.\nફાર્માકોપિયા અનુસાર સામાન્ય રીતે નીચે પ્રમાણે માપદંડ દર્શાવાય છે : (1) ઓળખ (identification), (2) આમાપન (assay), (3) મર્યાદા (limit) તથા (4) ઔષધના યોગો(pharmaceutical formulations)ને અનુરૂપ વિશિષ્ટ માપદંડો.\nઉપરના માપદંડોને લગતી કસોટીઓ નીચે પ્રમાણે છે :\n(1) ઓળખ કસોટી અથવા ગુણદર્શક (qualitative) કસોટી : આ કસોટી અનુસાર ઔષધની પરખ કરવામાં આવે છે; દા.ત., સોડિયમ બેન્ઝોએટ, સોડિયમ તથા બેન્ઝોએટની કસોટીઓ આપશે. આ કસોટીઓનો જવાબ હકારમાં આવે તો જ તે પદાર્થ સોડિયમ બેન્ઝોએટ છે તેમ ખાતરીપૂર્વક કહી શકાય. આ માટેની કસોટીઓ ભૌતિક, રાસાયણિક કે જૈવિક પ્રકારની હોઈ શકે.\n(2) આમાપન અથવા માત્રાત્મક (quantitative) કસોટી : આ કસોટી નમૂનામાં ઔષધનું પ્રમાણ કેટલા ટકા છે તે નક્કી કરવા વપરાય છે. તે ભૌતિક, રાસાયણિક કે જૈવિક પ્રકારની હોઈ શકે.\n(3) મર્યાદા કસોટી : આ કસોટી ઔષધમાંની સંભવિત અશુદ્ધિઓની મર્યાદા નક્કી કરવા વપરાય છે. ફાર્માકોપિયામાં ઔષધ કે પદાર્થના ઉત્પાદનની પાર્શ્વભૂમિ ઉપરાંત સ્થિરતા કે અન્ય શક્યતાઓને અનુલક્ષીને યોગ્ય મર્યાદાઓ નક્કી કરવામાં આવેલી હોય છે. પદાર્થ કે ઔષધની મર્યાદાઓ ફાર્માકોપિયામાં નક્કી કરેલી માત્રાની બહાર જાય તો તે પદાર્થ કે ઔષધ ફાર્માકોપિયા પ્રમાણે માન્ય ગણાતો નથી.\nઔષધ મૂળ રૂપમાં હોય તો તેની ઓળખ, માત્રાત્મક અને મર્યાદા કસોટીઓ કરવામાં આવે છે; પણ ઔષધ ટીકડી, સંપુટ (capsule) કે અન્ય કોઈ યોગના રૂપમાં હોય તો ઉપરની ત્રણ સામાન્ય કસોટીઓ ઉપરાંત તેના યોગને અનુરૂપ વિશિષ્ટ કસોટીઓ કરવી જરૂરી ગણાય છે.\nઔષધની શુદ્ધતા નક્કી કરવા માટે ભૌતિક, રાસાયણિક અને જૈવિક પદ્ધતિઓનું વિસ્તૃત વર્ગીકરણ નીચે પ્રમાણે છે :\nભૌતિક પરીક્ષણમાં નીચેની પદ્ધતિઓનો સમાવેશ થાય છે : (1) ગલનબિન્દુ, ઉત્કલનબિંદુ, ઠારબિન્દુ, વિશિષ્ટ ઘનતા, શ્યાનતા (viscosity), પ્રકાશીય ધૂર્ણન (optical rotation), વક્રીભવનાંક (refractive index), (2) ઇલેક્ટ્રૉફૉરેસિસ, (3) સ્પેક્ટ્રમ પ્રકાશમિતિ, (4) વર્ણલેખન, (5) પોલેરૉગ્રાફી, (6) pH અને વિભવમિતિ (potentiometry) તથા (7) વિકિરણ રસાયણપદ્ધતિ. આ પદ્ધતિઓનો ઉપયોગ ગુણદર્શક કસોટી કે માત્રાત્મક પૃથક્કરણ માટે કરી શકાય છે. આ પદ્ધતિઓની વધુ વિગતો નીચે પ્રમાણે છે :\nગલનબિન્દુ : કોઈ પણ શુદ્ધ પદાર્થનું ગલનબિન્દુ નિશ્ચિત (fixed, sharp) હોય છે તેથી ગલનબિન્દુને પદાર્થની શુદ્ધતાના માપદંડ તરીકે ગણવામાં આવે છે. અશુદ્ધ પદાર્થનું ગલનબિન્દુ નીચું હોય છે અથવા તેનું ગલન તાપમાનના ગાળામાં (range) થાય છે. અશુદ્ધિના પ્રમાણ અનુસાર આ ગલનના ગાળાની મર્યાદા વધુ વિસ્તૃત થાય છે; દા.ત., શુદ્ધ સલ્ફાનિલ એમાઇડનું ગલનબિન્દુ 162o-164o સે. હોય છે. કેટલાક દ્વિરૂપી પદાર્થોનાં ભિન્ન રૂપોનું ગલનબિન્દુ ભિન્ન હોય છે. દા.ત., પ્રોજેસ્ટેરોન. કેટલાક અધિકૃત (official) પદાર્થોની જટિલતા (complexities)ને કારણે એકસમાનતાને ખાતર ગલનબિન્દુ ફાર્માકોપિયામાં દર્શાવેલ વિશિષ્ટ રીતે જ મપાય છે; દા.ત., થિયૉબ્રોમાનેલ, મૃદુ પૅરેફિન, ઊનની ચરબી (wool fat), મધમાખીનું મીણ વગેરે.\nઉત્કલનબિન્દુ : શુદ્ધ પ્રવાહી પદાર્થનું ઉત્કલનબિન્દુ નિશ્ચિત હોય છે. અશુદ્ધિને કારણે ઉત્કલનબિન્દુ ઊંચું ચડે છે. મિશ્રણના ઉત્કલનબિન્દુનો ગાળો મોટો હોય છે.\nઠારબિન્દુ : શુદ્ધ પ્રવાહીનું ઠારબિન્દુ નિશ્ચિત હોય છે. અશુદ્ધિથી ઠારબિન્દુ નીચું આવે છે.\nવિશિષ્ટ ઘનતા : વિશિષ્ટ ઘનતા પદાર્થની શુદ્ધતાનો ખ્યાલ આપે છે. આલ્કોહૉલમાંના પાણીના પ્રમાણને વિશિષ્ટ ઘનતા મારફત શોધી શકાય છે. જુઓ આલ્કોહૉલની સારણી.\nશ્યાનતા : શ્યાનતા પ્રવાહી પદાર્થની તરલતા(fluidity)નો ખ્યાલ આપે છે. કોઈ પ્રવાહી ઇન્જેક્શન માટે યોગ્ય છે કે નહિ અથવા તો તેની તરલતામાં કેટલો ફેરફાર કરવાથી તેને ઇન્જેક્શન માટે યોગ્ય કરી શકાય તે બાબત શ્યાનતા ઉપરથી નક્કી કરી શકાય છે. શ્યાનતાનું મૂલ્ય તાપમાનઆધારિત છે. શ્યાનતા માપવા ઓસ્ટવલ્ડ, ફોલ્ડિંગ સ્ફિયર અને રેડવુડ વિસ્કૉમિટર ઉપયોગમાં લેવાય છે.\nપ્રકાશીય ધૂર્ણન અને વિશિષ્ટ ધૂર્ણન : જેના અણુમાં કિરલ કાર્બન હોય તેવા પદાર્થો ધ્રૂવીભૂત પ્રકાશના તલનું ધૂર્ણન કરે છે. તેના ઉપયોગથી પદાર્થની શુદ્ધતા જાણી શકાય છે.\nવિ. ઘ. 25o સે. ઇથાઇલ આલ્કોહૉલનું પાણીમાં\nપ્રમાણ કદ/કદ (v/v)\nα = ધૂર્ણનનો ખૂણો\nl = નળીની લંબાઈ, ડે.મી.માં\nc = દ્રાવણની સંકેન્દ્રિતતા ગ્રા/100 મિલી.\nબાષ્પશીલ તેલો (દા.ત., પિપરમિન્ટ, સિન્નામોન), શર્કરાઓ (દા.ત., ડૅક્સ્ટ્રોઝ અને લૅક્ટોઝ), વિટામિનો (દા.ત., વિટામિન સી, રિબૉફ્લેવિન), પ્રતિજીવીઓ (દા.ત., ક્લોર એમ્ફેનિકોલ), સ્ટીરૉઇડ (દા.ત., કોલેસ્ટેરોલ, હાઇડ્રૉકૉર્ટિઝોન), કપૂર વગેરેની શુદ્ધતાની ચકાસણી માટે આ રીત અગત્યની છે. શુદ્ધતા ઉપરાંત ચિકિત્સામૂલ્ય (therapeutic value) નક્કી કરવામાં પણ તે અગત્યનો ભાગ ભજવે છે. 1-એડ્રેનલિન અને 1-મૉર્ફિન તેમનાd= સમઘટક કરતાં વધુ ક્રિયાશીલ છે. આથી પ્રકાશીય ધૂર્ણન આ વધુ ક્રિયાશીલ સમઘટકનું પ્રમાણ શોધવા ઉપયોગી છે.\nબી. પી. (British Pharmacopoeia), યુ. એસ. પી. (United States Pharmacopoeia), અને આઈ. પી.(Indian Pharmacopoeia)માં d-ગ્લુકોઝ અને તેના યોગો માટે માત્રાત્મક પૃથક્કરણની આ એક જ રીત છે.\nવક્રીભવનાંક : સામાન્ય રીતે વક્રીભવનાંક 20o સે. તાપમાને માપવામાં આવે છે. આ માટે એબે વક્રીભવનાંકમાપી (refractometer) ઉપયોગમાં લેવાય છે. વક્રીભવનાંકનાં મૂલ્યો 1.32થી 1.7 સુધીમાં હોય છે. ઇથોસક્સિમાઇડનો વક્રીભવનાંક તેના ગલનબિન્દુ 40o સે. પર મપાય છે.\nઇલેક્ટ્રૉફૉરેસિસ : વિદ્યુત ક્ષેત્રની અસર તળે વિદ્યુતભાર ધરાવતા કણો, કલિક કણો કે આયનનું દ્રાવણમાં સ્થળાંતર થાય છે. pHમાં ફેરફાર કરવાથી સમવિભવબિન્દુએ આ સ્થળાંતર અટકી જાય છે. પ્રોટીન જેવા જૈવ પદાર્થોના અલગન તથા અભિજ્ઞાન માટે આ પદ્ધતિ ઘણી ઉપયોગી છે.\n(i) સ્પેક્ટ્રમપ્રકાશમિતિ (spectrophotometry) : રસાયણજ્ઞોએ વર્ષો પર્યંત રાસાયણિક પદાર્થોના અભિજ્ઞાનમાં રંગની મદદ લીધી છે. સ્પેક્ટ્રમપ્રકાશમિતિને ર્દશ્યપરીક્ષણનું જ વિસ્તરણ ગણી શકાય. આ પદ્ધતિમાં રાસાયણિક જાતિ (species) વડે વિકિરણ ઊર્જાના થતા અવશોષણનો વધુ વિગતે અભ્યાસ શક્ય બને છે, જેથી તેમનું અભિલક્ષણ (characterisation) અને માત્રાત્મક માપન વધુ ચોકસાઈપૂર્વક કરી શકાય છે. આ પદ્ધતિનો ફાર્માસ્યૂટિકલ પરીક્ષણ-આમાપનમાં વ્યાપક ઉપયોગ થાય છે. આ માટેનું સાધન સ્પેક્ટ્રોફોટોમિટર તરીકે ઓળખાય છે. આ પદ્ધતિના વિવિધ પ્રકારો નીચે પ્રમાણે છે : (1) અવશોષણ (absorption) સ્પેક્ટ્રોફોટૉમેટ્રી : અલ્ટ્રાવાયોલેટ કે ર્દશ્યપ્રકાશ (200 to 800 nm) પદાર્થ કે દ્રાવણમાંથી પસાર થાય છે ત્યારે તેના વર્ણમૂલક (chromophore) સમૂહોને કારણે ચોક્કસ તરંગલંબાઈ(રંગ)ની ઊર્જાનું અવશોષણ થાય છે. જે તરંગલંબાઈની ઊર્જાનું શોષણ થાય તેનો આધાર પદાર્થના અણુના બંધારણ ઉપર રહેલો છે, જ્યારે આ ઊર્જાના શોષણની માત્રાનો આધાર અવશોષણ કરનાર પદાર્થની સાંદ્રતા ઉપર છે. આથી આ પદ્ધતિ ગુણદર્શક અને માત્રાત્મક પૃથક્કરણ માટે ઉપયોગી છે. આલ્કેલૉઇડ, ઍમિનોઍસિડ, પ્રતિજીવીઓ, કાર્ડિયેક ગ્લાયકોસાઇડ, પ્રોટીન, હોર્મોન, સોડિયમ, પાસ, રિસર્પીન, ક્લોર એમ્ફેનિકોલ, ટ્રાયમિથોપ્રિમનાં ઓળખ, પરીક્ષણ તથા આમાપનમાં આ પદ્ધતિ ઉપયોગી છે.\n(ii) ઇન્ફ્રારેડ (IR) સ્પેક્ટ્રોફોટોમેટ્રી : ઇન્ફ્રારેડ વિકિરણમાં (2.5 μ થી 15 μ) રહેલ ક્રિયાશીલ સમૂહોને કારણે પદાર્થ તેનું અવશોષણ કરે છે. આ અવશોષણ જે તે વિશિષ્ટ સમૂહોની હાજરી સાબિત કરે છે. આથી આ પદ્ધતિ પદાર્થની ઓળખ તથા માત્રાત્મક પૃથક્કરણમાં ઉપયોગી છે. બહુરૂપકતા (polymorphism) તથા સમઘટકતાના પરીક્ષણમાં ઇન્ફ્રારેડ સ્પેક્ટ્રમ ઘણું ઉપયોગી છે. કોઈ એક સંયોજન માટે આ સ્પેક્ટ્રમનો અંગુલિછાપ (finger-print) પ્રદેશ અનન્ય (unique) હોય છે. તેથી બે પદાર્થો સરખા કે ભિન્ન છે તે ચકાસવા માટે તેમના સ્પેક્ટ્રમનો આ વિભાગ સરખાવાય છે. એસેટાઝોલામાઇડ અને થાયૉટેપાના ઇન્જેક્શનના આમાપન માટે યુ.એસ.પી.માં આ પદ્ધતિ વપરાય છે.\n(iii) ફ્લોરેસન્સ સ્પેક્ટ્રોફોટોમેટ્રી : કોઈ વાર વિકિરણ ઊર્જાનું અવશોષણ થયા બાદ ઊર્જાનું પુન: ઉત્સર્જન થાય છે. મૂળ કરતાં લાંબી તરંગલંબાઈવાળું વિકિરણ પ્રતિદીપ્તિ (fluorescence) તરીકે ઓળખાય છે. આપાતી વિકિરણની લંબ દિશામાં આવતા આ વિકિરણનું માપન કરવામાં આવે છે. રિબૉફ્લેવિન, વિટામિન B1 વગેરેનું આમાપન તથા ફિનોલ, ઍરોમૅટિક ઍમાઇન્સ, પૉલિસાઇક્લિક સંયોજનો, સ્ટીરૉઇડ, આલ્કેલૉઇડ, ફ્લેવિન, ફ્લેવોન વગેરેનું પરીક્ષણ પણ આ પદ્ધતિથી કરી શકાય છે.\n(iv) આવિલતામાપી (turbidimetric and nephelometric) પદ્ધતિ : નિલંબન(suspension)માંથી પસાર થાય ત્યારે પ્રકાશનું અવશોષણ, પરાવર્તન, પ્રેષણ (transmission) અને પ્રકીર્ણન (scattering) થાય છે. ટર્બિડિમેટ્રીમાં પ્રેષણ થયેલ પ્રકાશની માત્રાનું માપ કાઢવામાં આવે છે જ્યારે પ્રકીર્ણન પામેલ પ્રકાશની માત્રા નિફેલોમેટ્રીમાં મપાય છે. આ બંનેની માત્રાનો આધાર નિલંબનમાં રહેલ પદાર્થની સાંદ્રતા ઉપર છે. કણમય પદાર્થ (particulate matter) તથા જીવાણુકોષોના નિલંબનની માપણી કરી શકાય છે. વળી B12 વિટામિન, કૅલ્શિયમ પેન્ટોથેનેટ, ફૉલિક ઍસિડ, ટેટ્રાસાઇક્લીન અને મોટાભાગનાં પ્રતિજીવીઓ(antibiotics)નું આમાપન આ પદ્ધતિથી કરી શકાય છે. આ પદ્ધતિથી ઔષધોની અસર સીધી જ માપી શકાય છે.\nઉત્સર્જન (emission) સ્પેક્ટ્રોસ્કોપી–જ્વાલાપ્રકાશમિતિ (flamephotometry) : કોઈ તત્વને જ્યોત, વિદ્યુતતણખા કે આર્કમાં ગરમ કરવામાં આવતાં પ્રકાશનું ઉત્સર્જન થાય છે, જેનું વર્ણપટ જે તે તત્વ માટે વિશિષ્ટ હોય છે. આનો ઉપયોગ ગુણદર્શક તથા માત્રાત્મક પૃથક્કરણમાં કરાય છે. આ પદ્ધતિ રોગલક્ષણ, ભૂસ્તરશાસ્ત્ર અને કૃષિવિદ્યા સાથે સંકળાયેલ પ્રયોગશાળાઓમાં ઉપયોગી છે. રક્તમાં સોડિયમ તથા લિથિયમ, ફાર્માસ્યૂટિક યોગોમાં કૅલ્શિયમ, પોટૅશિયમ અને સોડિયમ, લિથિયમ કાર્બોનેટમાં લિથિયમ અને ઇન્સ્યુલિનમાં ઝિંકના આમાપન માટે આ પદ્ધતિ વપરાય છે.\nવર્ણલેખન : સ્થિર પ્રાવસ્થા (phase) ઉપરથી ગતિશીલ પ્રાવસ્થા પસાર થતાં ગતિશીલ પ્રાવસ્થાના વહેણની દિશામાં ભિન્નભિન્ન ગતિએ મિશ્રણના ઘટકો વહન કરે છે. બંને પ્રાવસ્થા વચ્ચે સતત વિનિમય થયા કરે છે અને ઘટકોની બંને પ્રાવસ્થા માટેની જુદી જુદી બંધુતાને (affinity) કારણે ઘટકો અલગ પડે છે. આ અત્યંત સંવેદી પદ્ધતિને વિભાગીય નિસ્યંદન સાથે સરખાવી શકાય.\nવર્ણલેખનપદ્ધતિમાં સ્થિર પ્રાવસ્થા કાં તો સક્રિય ઘન અધિશોષક હોઈ શકે અથવા તો આધારરૂપ ઘન પદાર્થ ઉપર અવશોષિત પ્રવાહીના પાતળા સ્તરરૂપે હોઈ શકે. સ્થિર પ્રાવસ્થા ઉપર અલગ પડેલ અવશોષિત ઘટકોના પટારૂપ ચિત્રણને વર્ણલેખ (chromatogram) કહે છે. આ વર્ણલેખમાંના ઘટકો ક્ષાલન(elution)થી મેળવી લેવાય છે. આમ વર્ણલેખન મિશ્રણમાંના ઘટકોને અલગ કરવાની બહુ જ સંવેદી રીત છે. વર્ણલેખનના નીચેના પ્રકારો વપરાશમાં છે : (1) સ્તંભ (column) વર્ણલેખન, (2) આયન વિનિમય વર્ણલેખન, (3) પત્ર (paper) વર્ણલેખન, (4) તનુસ્તર (thin layer) વર્ણલેખન, (5) વાયુ વર્ણલેખન, (6) વાયુ-પ્રવાહી વર્ણલેખન, (7) ઉચ્ચ નિષ્પાદન પ્રવાહી વર્ણલેખન (high performance liquid chromatography-HPLC)\nક્વિનીન અને સ્ટ્રિકનીન સાથે ફેરસ ફૉસ્ફેટવાળા સિરપમાં સ્ટ્રિકનીનને અલગ પાડીને તેનું આમાપન તથા ડાયફિનાઇલ ઍમાઇન અને કાર્બેઝોલની હાજરીમાં ફિનોથાયાઝીનને અલગ પાડવાનું (1) પદ્ધતિથી શક્ય છે. પ્રોટીન અને પૉલિપેપ્ટાઇડના અલગીકરણમાં (2) પદ્ધતિ વપરાય છે. ઍમિનોઍસિડને અલગ કરીને તેમની પરખ અને આમાપન તથા મિથોટ્રેક્ઝેટના ઇન્જેક્શનનું આમાપન (3) પદ્ધતિ વડે કરાય છે. આંખ માટેનાં ટીપાં તરીકે વપરાતા સલ્ફાસેટામાઇડનું આમાપન (4) પદ્ધતિથી થાય છે. નાઇટ્રસ ઑક્સાઇડનું આમાપન (5) પદ્ધતિથી કરી શકાય છે. HPLC પદ્ધતિને વર્ણલેખનની સૌથી વધુ આધુનિક પદ્ધતિ ગણવામાં આવે છે. ઘણા ઘટકોવાળાં ઔષધો તથા ઔષધયોગોના આમાપન માટે ફાર્માકોપિયામાં વિસ્તૃત રીતો આપવામાં આવી છે. ટીકડીઓમાંના સલ્ફામિથૉક્સેઝોલ અને ટ્રાયમિથોપ્રિમના આમાપનમાં, ફૉલિક ઍસિડના બિટામિથેસોન અને ટેસ્ટોસ્ટેરોનના આમાપનમાં આ પદ્ધતિ બહુ ઉપયોગી છે.\nપોલેરોગ્રાફી : મર્ક્યુરી ઋણધ્રુવ પાસે વિદ્યુતવિભાજનીય (electrolytic) અપચયન (reduction) શક્ય હોય તેવા પદાર્થોનું મંદ દ્રાવણમાં આ પદ્ધતિથી પૃથક્કરણ શક્ય છે. પતનશીલ (dropping) મર્ક્યુરી વિદ્યુત ધ્રુવનો ઉપયોગ કરીને દ્રાવણ માટે વિદ્યુત પ્રવાહ વિભવ આલેખ મેળવવામાં આવે છે.\nસરળતાથી વિદ્યુત અપચયન કરી શકાય તેવા એઝો, ડાયેઝો, નાઇટ્રો, નાઇટ્રોસો તથા ડાયઑક્સી સમૂહવાળા પદાર્થોનું આમાપન આ પદ્ધતિથી કરી શકાય છે.\nજૈવ તરલો [અંતરજીવ (in vivo) અને અંત:પાત્ર(in vitro)]માં રહેલ ઑક્સિજનનું આમાપન આ પદ્ધતિથી કરી શકાય છે. એસેટોઝોલામાઇડ, ડાઇનેસ્ટેરોલ (ટીકડીઓમાં), ડાયહાઇડ્રોક્લૉરો-થાયેઝાઇડ (ટીકડીઓમાં), અને નાઇટ્રોફ્યુરેન્ટોઇન(ટીકડીઓમાં)ના ગુણદર્શક અને માત્રાત્મક પૃથક્કરણમાં આ પદ્ધતિ વપરાય છે.\npH અને વિભવમિતિ (potentiometric method) : આ પદ્ધતિમાં અનુમાપનમાં તુલ્યબિન્દુનું અભિજ્ઞાન વિભવમાપનથી કરાય છે. કેફીન, ફિનોબાર્બિટલ, ટેટ્રાહાઇડ્રેઝેલાઇન, ડાયહાઇડ્રૉક્લોરાઇડ વગેરે અધિકૃત પદાર્થોનું માત્રાત્મક પૃથક્કરણ આ પદ્ધતિથી થાય છે.\nવિકિરણ રસાયણ પદ્ધતિ : આ પદ્ધતિથી વિકિરણધર્મી ઔષધોનું ગુણાત્મક અને માત્રાત્મક પૃથક્કરણ કરી શકાય છે. આ માટે ગાઇગર/ સિન્ટિલેશન કાઉન્ટર વપરાય છે. ફાર્માકોપિયામાં દર્શાવેલ સંદર્ભ-માનક (reference standard) સાથે નમૂનાની વિકિરણ-ધર્મિતાની સરખામણી કરીને ઔષધની ઓળખ અને તેનું આમાપન કરી શકાય છે. વિકિરણધર્મી ટેકનેશિયમ, કોબાલ્ટ, ઓપોડિન વગેરેના યોગોનું આમાપન કરવા આ પદ્ધતિ વપરાય છે. આઈ.પી.માં આ પદ્ધતિનો સમાવેશ કરાયો નથી.\nરાસાયણિક પદ્ધતિઓ : આના બે મુખ્ય વિભાગો છે : (I) અનુમાપન (titration) પદ્ધતિઓ (II) માત્રાત્મક (quantitati-ve, gravimetric) પદ્ધતિઓ.\nઅનુમાપન પદ્ધતિઓમાં નમૂના સાથે સંપૂર્ણ પ્રક્રિયા કરવા માટે જ્ઞાત સાંદ્રણવાળા દ્રાવણનું કદ માપવામાં આવે છે. જ્ઞાત સાંદ્રણવાળું દ્રાવણ પ્રમાણિત દ્રાવણ કહેવાય છે. અનુમાપનમાં વપરાતા માનક-દ્રાવણને અનુમાપક (titrant) કહે છે. ઘણાં વર્ષો સુધી આ પદ્ધતિ કદમાપક પૃથક્કરણ તરીકે ઓળખાતી હતી. જોકે આ નામ ચોકસાઈની ર્દષ્ટિએ યોગ્ય ન ગણાય. 1 લિટર દ્રાવણમાં પદાર્થનો એક તુલ્યભાર ઓગાળેલ હોય તે દ્રાવણને એક નૉર્મલ દ્રાવણ કહે છે.\nઅનુમાપન ઉપર આધારિત આમાપન પદ્ધતિઓનું નીચે પ્રમાણે વર્ગીકરણ કરી શકાય : (1) ઍસિડમિતિ આમાપન, (2) આલ્કલીમિતિ આમાપન, (3) અવક્ષેપન આમાપન, (4) રેડૉક્સ આમાપન, (5) સંકીર્ણ આમાપન અને (6) અજલીય (non-aqueous) આમાપનો.\nઍસિડમિતિ આમાપન : (i) નમૂનામાંના મુક્ત ઍસિડનું આલ્કલી વડે અનુમાપન કરવામાં આવે છે; દા.ત., ઑરેન્જ સિરપમાંના સાઇટ્રિક ઍસિડનું આમાપન આ રીતે થાય છે.\n(ii) મુક્ત કરેલ ઍસિડનું આમાપન આલ્કલી વડે કરવામાં આવે છે; દા.ત., લેમન ઑઇલની હાઇડ્રૉક્સિલ ઍમાઇન હાઇડ્રૉક્લોરાઇડ સાથે પ્રક્રિયા કરતાં ઑક્ઝાઇમ બને છે અને હાઇડ્રૉક્લોરિક ઍસિડ મુક્ત થાય છે, જેનું આલ્કલી વડે અનુમાપન કરાય છે. વપરાયેલ આલ્કલીના પ્રમાણ ઉપરથી લેમનઑઇલનું પ્રમાણ શોધી શકાય છે.\nRCHO + HONH2 HCl → RCH = NOH + HCl + H2O\n(લેમન ઑઇલ) (ઑક્ઝાઇમ)\n(iii) સોરેન્સન ફોર્મોલ અનુમાપનમાં ઍમિનોઍસિડની ફૉર્મૅલ્ડિહાઇડ સાથે પ્રક્રિયા કરવાથી એમીનો સમૂહ નિષ્ક્રિય બને છે અને કાર્બોક્સિલ સમૂહ મુક્ત થાય છે. જેનું અનુમાપન –\nR·CH (NH2) COOH + HCHO →\nRCH (N = CH2) COOH\nમિથાઇલઇમિનો વ્યુત્પન્ન અથવા\nR·CH (NH·CH2OH) COOH\nઍસિડની જેમ કરી શકાય છે.\n(iv) નમૂનામાં જરૂર કરતાં વધુ પ્રમાણમાં પ્રમાણિત બેઝ ઉમેરીને, નહિ વપરાયેલ બેઝનું પ્રમાણિત ઍસિડ વડે અનુમાપન કરાય છે. વપરાયેલ ઍસિડ ઉપરથી વધેલ આલ્કલી અને તેની ઉપરથી વપરાયેલ આલ્કલીનું મૂલ્ય મેળવાય છે. આ આડકતરી પદ્ધતિ અવશિષ્ટ (residual) અનુમાપન તરીકે ઓળખાય છે અને તે ઘણી વપરાશમાં છે.\nઆલ્કલીમિતિ આમાપન : (i) ઍસિડ વડે બેઝનું સીધું અનુમાપન; દા.ત., થાયૉટેપામાં સોડિયમથાયોસલ્ફેટ ઉમેરવાથી દરેક ઇથિલીન ઇમાઇન સમૂહ એક તુલ્યાંક (equivalent) આલ્કલી મુક્ત કરે છે, જેનું અનુમાપન પ્રમાણિત ઍસિડ વડે કરાય છે.\n(ii) બાષ્પીય બેઝને નિસ્યંદિત કરીને તેનું અનુમાપન કરાય છે. નમૂનાને ઉગ્ર આલ્કલી સાથે ગરમ કરતાં એમોનિયા કે એમાઇન વરાળ સાથે નિસ્યંદિત થાય છે. આને વધુ પ્રમાણિત ઍસિડમાં અથવા સંતૃપ્ત બોરિક ઍસિડના દ્રાવણમાં શોષવામાં આવે છે. વધારાના ઍસિડનું બેઝ સાથે અનુમાપન કરીને એમોનિયા કે એમાઇનનું પ્રમાણ અને તેના ઉપરથી નમૂનામાંના ઔષધનું આમાપન કરાય છે. કૅલ્શિયમ પૅન્ટોથેનેટનું આમાપન આ રીતે થાય છે.\n(iii) ધાતુક્ષારોનું ઍસિડ વડે અનુમાપન કરાય છે; દા.ત., કૅફીન અને સોડિયમ બેન્ઝોએટના ઇન્જેક્શનમાં સોડિયમ બેન્ઝોએટનું અનુમાપન આ રીતે થાય છે. કૅફીન ઇન્જેક્શનના દ્રાવણમાં ક્લૉરોફૉર્મ નાખીને કૅફીનનું નિષ્કર્ષણ કરાય છે. જલીય દ્રાવણમાં ઈથર ઉમેરીને પ્રમાણિત ઍસિડ વડે સોડિયમ બેન્ઝોએટનું અનુમાપન કરાય છે.\n(iv) આ પદ્ધતિમાં બેઝિક પદાર્થ કે ઔષધના નમૂનામાં વધારાનો પ્રમાણિત ઍસિડ ઉમેરવામાં આવે છે અને વધેલા ઍસિડનું પ્રમાણ પ્રમાણિત બેઝ વડે અનુમાપન કરીને શોધી કાઢવામાં આવે છે; દા.ત., એમોનિયમ સ્પિરિટ ઍરોમૅટિક, મૅગ્નેશિયમ ટ્રાયસિલિકેટ અને ઝિંક ઉન્ડેસિલિનેટના આમાપનમાં આ રીત વપરાય છે.\n(v) ઉપરને મળતી આ પદ્ધતિ છે જેમાં બેઝ વડે ક્ષારમાંથી બેઝને અલગ પાડવામાં આવે છે; દા.ત., આલ્કેલૉઇડના ક્ષારમાં ઉગ્ર બેઝ ઉમેરવાથી આલ્કેલૉઇડ બેઝરૂપે મુક્ત થાય છે. આને ઈથર કે ક્લૉરોફૉર્મ સાથે નિષ્કર્ષિત કરીને દ્રાવક ઉડાડી દઈને આલ્કેલૉઇડના અવશેષમાં વધારાનો પ્રમાણિત ઍસિડ ઉમેરવામાં આવે છે અને વધેલા ઍસિડનું પ્રમાણ પ્રમાણિત બેઝ વડે અનુમાપન કરીને શોધી કઢાય છે. આના ઉપરથી વપરાયેલ ઍસિડ અને આલ્કેલૉઇડનું પ્રમાણ મેળવાય છે.\n(vi) જ્વલિત કરેલા ક્ષારમાંથી મળતા કાર્બોનેટ અવશેષનું અનુમાપન કરીને ઔષધનું આમાપન કરાય છે; દા.ત., સોડિયમ સાઇટ્રેટને ક્રુસિબલમાં બાળતાં સોડિયમ કાર્બોનેટ અવશેષરૂપે મળે છે. આમાં વધારાનો પ્રમાણિત ઍસિડ ઉમેરીને વધેલા ઍસિડનું પ્રમાણિત બેઝ વડે અનુમાપન કરીને સોડિયમ કાર્બોનેટનું પ્રમાણ અને તે ઉપરથી સોડિયમ સાઇટ્રેટનું આમાપન કરી શકાય છે.\n2Na3C6H5O7 + 9O2 = 3Na2CO3 + 9CO2 + 5H2O\n(vii) એસ્ટરનું આમાપન કરવાની પદ્ધતિમાં વધારે આલ્કોહૉલયુક્ત આલ્કલી ઉમેરી, ઉકાળી, સેપોનિફિકેશન પૂર્ણ થયા પછી વધારાના આલ્કલીનું પ્રમાણિત ઍસિડ વડે અનુમાપન કરાય છે; દા.ત., ઑક્સેન્ડ્રોલોન અને ટોલુબાલ્સામનું અનુમાપન આ રીતે કરાય છે.\n(viii) હાઇડ્રૉક્સિલ સમૂહ ધરાવતા પદાર્થને જરૂર કરતાં વધારે ઍસેટિક એનહાઇડ્રાઇડ અથવા થૅલિક એનહાઇડ્રાઇડ સાથે પિરિડીનની હાજરીમાં ગરમ કરવામાં આવે છે. પ્રક્રિયાના અંતે વધેલા એનહાઇડ્રાઇડનું પાણી વડે ઍસિડમાં રૂપાંતર કરીને તેનું અનુમાપન પ્રમાણિત આલ્કલી વડે કરાય છે. વપરાયેલ એનહાઇડ્રાઇડના પ્રમાણ ઉપરથી હાઇડ્રૉક્સિલ સમૂહ ધરાવતા પદાર્થનું પ્રમાણ નક્કી કરી શકાય; દા.ત., પૉલિઇથિલીન ગ્લાયકોલનું આમાપન આ રીતે થાય છે.\n(ix) આલ્કૉક્સિલ સમૂહવાળા પદાર્થને જરૂર કરતાં વધારે પ્રમાણિત બેઝ ઉમેરીને ઉકાળીને વધેલ બેઝનું પ્રમાણ પ્રમાણિત ઍસિડ વડે શોધી કાઢવામાં આવે છે. વપરાયેલ બેઝના પ્રમાણ ઉપરથી આલ્કૉક્સિલ સમૂહવાળા પદાર્થનું પ્રમાણ નક્કી કરી શકાય છે; દા.ત., પેક્ટિનમાં મિથોક્સી સમૂહનું આમાપન આ રીતે કરી શકાય.\nઆમ અવશિષ્ટ અનુમાપન પદ્ધતિ (ii)થી (ix) રીતોના પાયામાં છે.\nઅવક્ષેપન પ્રક્રિયાઓ : આ પ્રકારની રીતોમાં અનુમાપન દરમિયાન અવક્ષેપ બનતો હોય છે. આમાંની કેટલીક રીતો નીચે દર્શાવી છે : (i) મુક્ત થતા નાઇટ્રિક ઍસિડનું અનુમાપન : જે ઔષધનું આમાપન કરવાનું હોય તેની સાથે સિલ્વર નાઇટ્રેટની પ્રક્રિયા કરવામાં આવે છે ત્યારે પદાર્થનો સિલ્વર ક્ષાર અવક્ષિપ્ત થાય છે અને સમતુલ્ય પ્રમાણમાં નાઇટ્રિક ઍસિડ મુક્ત થાય છે, જેનું પ્રમાણિત આલ્કલી વડે અનુમાપન કરાય છે; દા.ત., ઇથિનામેટ.\n(ii) થિયૉફિલિન-સિલ્વર સંકીર્ણનું સીધું અનુમાપન : થિયૉફિલિનની સિલ્વર નાઇટ્રેટ સાથે પ્રક્રિયામાં બનતા થિયૉફિલિનસિલ્વર સંકીર્ણને ગાળી, નાઇટ્રિક ઍસિડમાં ઓગાળવાથી મળતા Ag+નું પ્રમાણિત થાયૉસાયનેટ વડે અનુમાપન કરાય છે; દા.ત., એમિનોફિલિન વર્તિકા(suppository)માંના થિયૉફિલિનનું આ રીતે આમાપન થાય છે.\n(iii) થિયૉફિલિન-સિલ્વર સંકીર્ણનું અવશિષ્ટ અનુમાપન : ઔષધના નમૂનાના એમોનિયામય દ્રાવણમાં વધારે પ્રમાણમાં સિલ્વર નાઇટ્રેટ ઉમેરી અવક્ષિપ્ત થતા Ag– સંકીર્ણને ગાળીને ગાળણમાંના વધારાના Ag+નું પ્રમાણિત થાયોસાયનેટ વડે અનુમાપન કરવામાં આવે છે.\n(iv) હૅલોજનનું સીધું અનુમાપન : કાર્બનિક હૅલોજનનું હૅલાઇડ આયનમાં રૂપાંતર કર્યા બાદ પ્રમાણિત AgNO3 વડે તેનું અનુમાપન કરાય છે.\n(v) હૅલોજનનું પશ્ચ અનુમાપન : આ પદ્ધતિમાં હૅલાઇડ આયનમાં વધારે પ્રમાણિત AgNO3 નાખીને હૅલોજનને સિલ્વર હૅલાઇડ તરીકે અવક્ષિપ્ત કરાય છે. નહિ વપરાયેલ AgNO3નું પ્રમાણિત થાયૉસાયનેટ વડે અનુમાપન કરાય છે; દા.ત., ક્લોરોબ્યૂટેનોલને આલ્કલી સાથે ગરમ કરવાથી કાર્બનિક ક્લોરિન, ક્લોરાઇડ રૂપે દ્રાવણમાં આવી જાય છે. આનું ઉપર પ્રમાણે અનુમાપન કરાય છે.\nરેડૉક્સ-આમાપન : આ પ્રકારની રીતોનો આધાર અનુમાપનમાં થતી અપચયન-ઉપચયન (reduction-oxidation-redox) પ્રક્રિયા છે.\n(i) સેરિક સલ્ફેટ વડે સીધું અનુમાપન : ઔષધ યોગોમાંના આયર્ન (II)નું, સાથે ઉમેરેલ અનુદ્રવ્યો (excipients) અથવા અનુકારકો (diluents) સેરિક સલ્ફેટ ઉપર અપચાયક અસર ન કરતા હોય તો તેના વડે અનુમાપન કરાય છે; દા.ત., 2FeSO4 + 2Ce(SO4)2 = Fe2(SO4)3 + Ce2(SO4)3 ફેરસ ફ્યુમરેટ અને મિનીડાયોન ટીકડીઓનું આમાપન.\n(ii) પોટૅશિયમ પરમગેનેટ સાથે સીધું અનુમાપન : પોટૅશિયમ પરમગેનેટના પ્રમાણિત દ્રાવણ વડે નમૂનાનું સીધું આમાપન કરાય છે; દા.ત., ચેરી જ્યુસ, હાઇડ્રોજન પેરૉક્સાઇડ[અને બાહ્ય વપરાશ (topical)નાં દ્રાવણો]માં આ પદ્ધતિ વપરાય છે.\n(iii) ઑક્ઝેલિક ઍસિડ અને પરમૅંગેનેટના ઉપયોગથી કરાતું અનુમાપન : પોટૅશિયમ પરમૅંગેનેટ(અને દ્રાવણ બનાવવા માટેની ટીકડીઓ)ના નમૂનામાં વધારે અવશિષ્ટ પ્રમાણિત ઑક્ઝેલિક ઍસિડ નાખીને પ્રક્રિયા બાદ વધેલા ઑક્ઝેલિક ઍસિડનું પ્રમાણ પ્રમાણિત પરમૅંગેનેટ સાથેના અનુમાપનથી શોધી શકાય છે. સોડિયમ નાઇટ્રાઇટના નમૂનાનું વધારે પ્રમાણિત પરમૅંગેનેટ વડે ઉપચયન કરીને તેને સોડિયમ નાઇટ્રેટમાં રૂપાંતરિત કરાય છે. વધેલા પોટૅશિયમ પરમૅંગેનેટનું પ્રમાણ પ્રમાણિત ઑક્ઝેલિક ઍસિડ વડે મેળવાય છે.\nડાયક્લોરોફિનોલ-ઇન્ડોફિનોલ અનુમાપન : વિટામિન-સી, ઍસ્કોર્બિક ઍસિડ અપચાયક (reducing agent) છે. ડાયક્લોરોફિનોલ-ઇન્ડોફિનોલનું અપચયન થતાં તેનો ભૂરો રંગ દૂર થાય છે. અનુમાપકનો અલ્પ વધારો લાલાશ પડતો રંગ ઉત્પન્ન કરે છે જે અંતિમ બિન્દુ દર્શાવે છે. આમ ડાયક્લોરોફિનોલ-ઇન્ડોફિનોલ પ્રક્રિયક ઉપરાંત સૂચક પણ છે.\nસોડિયમ ટેટ્રાફિનાઇલ બૉરૉન વડે અનુમાપન : ક્વૉટર્નરી એમોનિયમ ક્ષાર, બ્રોમોફિનોલ બ્લૂ સાથે રંગીન સંકીર્ણ બનાવે છે, જેનું ક્લૉરોફૉર્મમાં નિષ્કર્ષણ કરીને સોડિયમ ટેટ્રાફિનાઇલ બૉરૉન વડે અનુમાપન કરાય છે.\nસોડિયમ ટેટ્રાફિનાઇલ (titrant) સાથે અનુમાપન કરવાથી રંગીન પદાર્થમાંથી ક્વૉટર્નરી ક્ષાર દૂર થવાથી ક્લૉરોફૉર્મના સ્તરમાંથી રંગનું વિસર્જન થાય છે.\nદ્વિપ્રાવસ્થિક એમાઇન સર્ફેક્ટન્ટ અનુમાપનને આવરી લેતું અનુમાપન (assay involving diphasic amine surfactant tiration) : (ક) આ પ્રકારના અનુમાપનમાં, એમાઇન ક્ષારને ક્લૉરોફૉર્મમાં દ્રાવ્ય કરી, સૂચક નાખી મિશ્રણને હલાવવામાં આવે છે. સૂચક ક્લૉરોફૉર્મમાં દ્રાવ્ય છે. આ દ્વિપ્રાવસ્થિક-સિસ્ટમના આમાપન સર્ફેક્ટન્ટ, (જેવાં કે) સોડિયમ બોરિલ સલ્ફેટના દ્રાવણ અને એમાઇન પાણીદ્રાવ્ય સંકીર્ણ બનાવે છે. અંતિમ બિંદુની હદ વટાવી જતાં, ક્લૉરોફૉર્મમાં રહેલા વધારાના સર્ફેક્ટન્ટ બેઝિક ડાયની સાથે પ્રક્રિયા થાય છે અને સૂચક પહેલાં આછો પીળો હતો તેનું પરિવર્તન લાલથી ભૂરા અથવા ગુલાબી રંગમાં થાય છે.\nઆ રૂપાંતર(modification)માં, જેનું અનુમાપન કરવાનું છે તે પદાર્થ સર્ફેક્ટન્ટને ક્લૉરોફૉર્મ-પાણી-સૂચકના દ્રાવણમાં નાખવામાં આવે છે. ત્યારબાદ ક્વૉટર્નરી એમાઇન (જેવા કે સિટાઇલ આલ્કોનિયમ ક્લોરાઇડ અથવા ટેટ્રાબ્યૂટાઇલ એમોનિયમ આયોડાઇડ વાપરીને) અનુમાપન કરવામાં આવે છે.\nદા.ત., સેટિલ પિરિડિનિયમ ક્લોરાઇડ લૉઝેંજ તથા ડાઇસાઇક્લૉમાઇન હાઇડ્રૉક્લોરાઇડ (ક) પદ્ધતિથી તથા ડૉક્યુસેટ કૅલ્શિયમ અને ડૉક્યુસેટ સોડિયમનું (ખ) પદ્ધતિથી અનુમાપન કરવામાં આવે છે.\nપોટૅશિયમ આયોડાઇડમાંથી મુક્ત થતાં આયોડિનનું અનુમાપન : [titration of Iodine librated from Potassium Iodide] ઔષધને KI(પોટૅશિયમ આયોડાઇડ)ના ઍસિડિક દ્રાવણમાં નાખવામાં આવતાં આયોડિન મુક્ત થાય છે, જેનું અનુમાપન પ્રમાણિત સોડિયમ થાયોસલ્ફેટ વડે કરવામાં આવે છે.\nદા.ત., CuSO4ની સાથે નીચેની પ્રક્રિયા થાય છે :\n2CuSO4 + 4KI → 2CuI + I2 + 2K2SO4\nફેરસ ફ્યુમારેટ ટીકડીઓ, ફેનિન્ડિયોન તથા સિલિનિયમ સલ્ફાઇડ અને સિલિનિયમ સલ્ફાઇડ મલમનું અનુમાપન આ પ્રમાણે થાય છે :\n(ક) કેટલાંક ઔષધોને ફાર્માકોપિયામાં દર્શાવેલી પરિસ્થિતિમાં ઑક્સિજન ફ્લાસ્ક દહનપદ્ધતિ વાપરીને વિઘટન કરી નીચેની રીતે (ખ) પ્રમાણે અનુમાપન કરાય છે :\n(ખ) ઔષધને K2CO3 સાથે પિગાળવામાં આવે છે, ઍસિડીકરણ કરી, બ્રોમીન ઉમેરી ઑક્સિડેશન થતાં આયોડેટ અને બ્રોમાઇડ આયનો બને છે. દ્રાવણને ગરમ કરી વધારાનો બ્રોમીન દૂર કરાય છે. ફિનોલ અથવા ફૉર્મિક ઍસિડ નાખવાથી પણ વધારાનો બ્રોમીન દૂર કરી શકાય છે. ત્યારબાદ KI નાખતાં આયોડેટ આયન આયોડિનને મુક્ત કરે છે, જેનું અનુમાપન પ્રમાણિત સોડિયમ થાયૉસલ્ફેટ વડે કરવામાં આવે છે.\nદા.ત., આયૉડોક્વિનોલનું (ક) પદ્ધતિથી અને ડેક્સ્ટ્રોથાઇરોઝિન સોડિયમ ટીકડીનું (ખ) પદ્ધતિથી અનુમાપન કરાય છે.\nપોટૅશિયમ આયોડેટ સાથે અનુમાપન : આલ્કલી ધાતુના આયોડાઇડના ઍસિડીકરણ કરેલા દ્રાવણનું KIO3ના દ્રાવણ વડે અનુમાપન કરતાં નીચે મુજબની પ્રક્રિયાથી આયોડિન મુક્ત થાય છે.\n5KI + KIO3 + 6HCl = 6KCl + 3I2 + 3H2O\nજો HClની સાંદ્રતા પૂરતા પ્રમાણમાં હોય તો મુક્ત થયેલ આયોડિન નીચે મુજબ આયોડિન મૉનૉક્લોરાઇડ(ICl)માં ફેરવાય છે.\nKIO3 + 2I2 + 6HCl = KCl + 5ICl + 3H2\nબંને સૂત્રોના સમન્વયથી :\nKIO3 + 2Kl + 6HCl = 3KCl + 3ICl + 3H2O\nઆ અનુમાપનમાં નાખેલા થોડાક મિલીલિટર ક્લૉરોફૉર્મમાંથી આયોડિનનો રંગ અર્દશ્ય થાય તે અંતિમ બિન્દુની નિશાની છે.\nદા.ત., બેન્ઝાલ્કોનિયમ ક્લોરાઇડ તથા તેનું દ્રાવણ.\nહાઇડ્રાલેઝીન હાઇડ્રૉક્લોરાઇડ ઇન્જેક્શન અને ટીકડીનું અનુમાપન કરવા માટે ઉપરની રીતમાં થોડા ફેરફાર કરી શકાય છે.\nવધારાના પરઆયોડેટની સાથે KIની પ્રક્રિયા : મેનિટોલ અને તેના ઇન્જેક્શનના તૈયાર કરેલ નમૂનામાં ઍસિડીકરણ કરેલ દ્રાવણને પરઆયોડેટ સાથે ગરમ કરતાં મેનિટોલનું નીચે મુજબ ઑક્સિડેશન થાય છે :\nC6H14O6 + 5HIO4 =\n4HCHO + 4HCOOH + 5HIO3 + H2O\nવધારાનો પરઆયોડેટ અને પ્રક્રિયામાં બનેલ આયોડેટ બંને KI સાથે પ્રક્રિયા કરીને આયોડિન મુક્ત કરે છે, જેનું પ્રમાણિત સોડિયમ થાયૉસલ્ફેટ વડે અનુમાપન કરાય છે.\nHIO3 + HIO4 + 12HI = 7I2 + 7H2O\nથાયૉસલ્ફેટ સાથે આયોડિનનું સીધું અનુમાપન : જે નમૂનામાં આયોડિન મુક્ત અવસ્થામાં હોય તેનું પ્રમાણિત થાયૉસલ્ફેટ વડે સીધું અનુમાપન કરાય છે.\nઅદ્રાવ્ય ડાયક્રોમેટના અવક્ષેપન પછી આયોડિનનું અવશિષ્ટ અનુમાપન : આ પદ્ધતિમાં ઔષધના જલીય દ્રાવણમાં પ્રમાણિત પોટૅશિયમ ડાયક્રોમેટ ઉમેરતાં, ડાયક્રોમેટનું અવક્ષેપન થાય છે. તેને દૂર કર્યા પછી દ્રાવણમાંના બિનવપરાયેલા ડાયક્રોમેટમાં વધારાનો KI નાખવાથી, આયૉડીન છૂટું પડે છે, જેનું અનુમાપન થાયૉસલ્ફેટ વડે કરાય છે.\nCr2O7 + 14H+ + 6I = 3I2 + 2Cr+++ = 7H2O\nવધારાના પ્રમાણિત આયૉડિનનું અવશિષ્ટ અનુમાપન : આયોડિન વડે ઔષધના નમૂનાનું ઉપચયન કરવામાં આવે છે, તેને પરઆયોડાઇડમાં રૂપાંરિત કરવામાં આવે છે અથવા તેને આયોડિન વડે પ્રતિસ્થાપિત થયેલ પદાર્થમાં ફેરવવામાં આવે છે અને વધારાના આયોડિનનું થાયોસલ્ફેટ વડે અનુમાપન કરાય છે;\nદા.ત., રેસમેથિયૉનાઇન (અને માત્રારૂપો)\nરેસમેથિયૉનાઇનને ફૉસ્ફેટ બફર તથા વધારે પ્રમાણિત આયોડિનમાં નાખતા રેસમેથિઓનાઇનનું ઉપચયન સલ્ફોક્સાઇડમાં થાય છે. બિનવપરાયેલા આયોડિનનું પ્રમાણ, પ્રમાણિત સોડિયમ થાયૉસલ્ફેટ વડે નક્કી કરવામાં આવે છે.\nCH3SCH2CH2CH (NH2) COOH + I2 + 3H2O = CH3SOCH2CH2CH [NH2] COOH + 2I– + 2H3+O\nફિનોલનું આયોડોમિતિ અનુમાપન : નમૂનાના દ્રાવણમાં પોટૅશિયમ બ્રોમેટ + પોટૅશિયમ બ્રોમાઇડનું પ્રમાણિત દ્રાવણ ઍસિડની હાજરીમાં ઉમેરતાં ફિનોલના બ્રોમોવ્યુત્પન્નનું અવક્ષેપન થાય છે.\n5Br– + BrO3– + 6HCl– = 6Cl + 3Br2 + 3H2O C6H5OH + 3Br2 = C6H2Br3OH + 3HBr\nત્યારબાદ તેમાં વધારે પોટૅશિયમ આયોડાઇડ નાખવાથી આયોડિન છૂટું પડે છે, જેનું અનુમાપન પ્રમાણિત સોડિયમ થાયૉસલ્ફેટ વડે કરવામાં આવે છે.\nપ્રમાણિત આયોડિન સાથે સીધું અનુમાપન : નમૂનાનું સીધું પ્રમાણિત આયોડિન સાથે સીધું અનુમાપન કરવામાં આવે છે; દા.ત., ઍસ્કોર્બિક ઍસિડ, કાર્બાર્સોન (અને માત્રારૂપો).\nઆયોડિન (અથવા હૅલોજન) વડે વધારાના થાયૉસલ્ફેટનું અવશિષ્ટ અનુમાપન; દા.ત., મેક્લૉરઇથામાઇન હાઇડ્રૉક્લોરાઇડ અને તેનાં ઇન્જેક્શનો થાયૉસલ્ફેટ સક્રિય ક્લોરિન પરમાણુઓ સાથે નીચે પ્રમાણે પ્રક્રિયા કરે છે :\nCH3N (CH2CH2Cl)2 HCl + NaHCO3 + 2Na2S2O3 → 3NaCl + CO2 + H2O + CH3N (CH2 CH2S2O3Na)2\nઆર્સેનાઇટ વડે આયોડિનનું સીધું અનુમાપન : મુક્ત અથવા છૂટા પડેલા આયોડિનનું પ્રમાણિત સોડિયમ આર્સેનાઇટના દ્રાવણ વડે અનુમાપન કરવામાં આવે છે.\nદા.ત., આયોડિન ટ્રૉપિકલ દ્રાવણ, આયોડિન દ્રાવણ, ટિન્ક્ચર આયોડિન, પ્રબળ ટિન્ક્ચર આયોડિનના મુક્ત આયોડિન માટે આ પદ્ધતિ વપરાય છે.\nપ્રમાણિત બ્રોમીન સાથે સીધું અનુમાપન : ઘન થાયમોલના નમૂનાના ગરમ દ્રાવણનું બ્રોમીન સામે અનુમાપન કરી ફિનોલની જેમ આકલન કરવામાં આવે છે.\nપોટૅશિયમ ફેરિસાઇનાઇડ સાથે સીધું અનુમાપન : આ પરીક્ષણમાં ઔષધ-નમૂનો (દા.ત., મિથાઇલ પ્રિલોન) અને પોટૅશિયમ ફેરિસાઇનાઇડ વચ્ચે ઉપચયનપ્રક્રિયા થાય છે. અંતિમ બિન્દુ પોટૅન્શિયોમીટરથી નક્કી કરાય છે.\nસોડિયમ નાઇટ્રાઇટના દ્રાવણને આવરતું અનુમાપન : પ્રાથમિક ઍરોમૅટિક એમાઇન અથવા આવા એમાઇનમાં ફેરવી શકાય તેવાં વ્યુત્પન્નોનું માત્રાત્મક અનુમાપન સોડિયમ નાઇટ્રાઇટ વડે ઍસિડિક માધ્યમમાં કરાય છે. અહીં પ્રાથમિક ઍરોમૅટિક એમાઇનનું ડાયેઝોટાઇઝેશન થયા બાદ વધારાના સોડિયમ નાઇટ્રાઇટનું અનુમાપન (અંતિમ બિન્દુએ) પોટૅન્શિયોમિટરથી, એમ્પેરોમિટરથી કે બાહ્ય સૂચક વાપરીને નક્કી કરાય છે; દા.ત., સલ્ફોનામાઇડનું અનુમાપન અમેરિકન ફાર્માકોપિયામાં પોટૅન્શિયૉમિટરથી, બ્રિટિશ ફાર્માકોપિયામાં ઍમ્પેરોમિટરથી અને ભારતના ફાર્માકોપિયામાં બાહ્ય સૂચકથી થાય છે.\nસલ્ફોનામાઇડમાંનો ઍમિનોસમૂહ જો એસાઇલ રૂપે હોય તો તેનું જલવિભાજન કરીને ઍમિનોસમૂહને મુક્ત કરવો જરૂરી છે; દા.ત., પ્રિમાક્વિન ફૉસ્ફેટ (અને ટીકડીઓ), પ્રોકેન અને ટેટ્રોકેન હાઇડ્રૉક્લોરાઇડમાં આ પદ્ધતિ ઉપયોગી છે.\nસંકુલન પ્રક્રિયાઓ (complexation reactions) : આ પદ્ધતિમાં વિશિષ્ટ લિગેન્ડ(ઇથિલીન ડાયએમાઇન ટેટ્રા ઍસિટિક ઍસિડ – EDTA)નો ઉપયોગ કરીને સંકીર્ણ રચીને પ્રક્રિયાઓનો ઉપયોગ થાય છે.\nનમૂનામાં આલ્કાલાઇન બફર દ્રાવણ નાખીને યોગ્ય સૂચક ઉમેરીને EDTAના ડાયસોડિયમ ક્ષારથી અનુમાપન કરાય છે. અહીં સૂચક પણ રંગીન લિગેન્ડ પ્રકારના હોય છે.\nEDTA બહુસંયોજક (polyvalent) ધાતુઓ સાથે બિન-વિયોજિત (undissociable) કિલેટ બનાવે છે; દા.ત., ઍલ્યુમિના અને મૅગ્નિશિયા મુખમાર્ગી (oral) નિલંબન (suspension) અને ટીકડીઓ; કૅલ્શિયમ પેન્ટોથેનેટ વગેરેમાં આ પદ્ધતિ ઉપયોગી છે.\nEDTAને આવરતું અવશિષ્ટ અનુમાપન : નમૂનામાં યોગ્ય બફર નાખીને, વધારે EDTA ઉમેરીને, વધારાના બિનવપરાયેલા EDTAનું પ્રમાણ પ્રમાણિત ઝિંક સલ્ફેટના દ્રાવણ સામે અનુમાપન કરીને નક્કી કરાય છે; દા.ત., ઍલ્યુમિનિયમ અને મૅગ્નેશિયમ બંને ભેગાં હોય તેમાં ફક્ત ઍલ્યુમિનિયમનું આમાપન કરવા આ પદ્ધતિ વપરાય છે.\nતે ઉપરાંત પ્રાથમિક અલગન વગર, યોગ્ય બફર દ્રાવણો તથા પ્રચ્છાદકો(masking agent)નો ઉપયોગ કરીને કૅલ્શિયમ અને ઍલ્યુમિનિયમ; કૅલ્શિયમ અને મૅગ્નેશિયમ તથા જસત અને ઍલ્યુમિનિયમનાં મિશ્રણોનું પ્રમાણ નક્કી કરી શકાય છે.\nઅજલીય દ્રાવણોમાં ઍસિડ-બેઝ પ્રક્રિયાઓ : પાણી સમઆયનન (levelling) દ્રાવણ હોઈ ઘણા નિર્બળ ઍસિડ/બેઝના અનુમાપનમાં સ્પષ્ટ અંતિમ બિન્દુ મેળવી શકાતું નથી. આ તકલીફ અજલીય દ્રાવકોમાં અનુમાપન કરવાથી નડતી નથી. તેથી આ પ્રણાલીનો નિર્બળ ઍસિડ/બેઝ ઔષધોમાં બહોળો ઉપયોગ થાય છે.\nઅજલીય દ્રાવક જેવાં કે ગ્લેશિયલ ઍસિટિક ઍસિડ, ડાયમિથાઇલ ફૉર્મામાઇડ વગેરેનો દ્રાવક તરીકે ઉપયોગ કરી, પરક્લોરિક ઍસિડ અનુમાપક (titrant) તરીકે લઈ, યોગ્ય સૂચક (મેલેચિટ ગ્રીન, ક્રિસ્ટલ વાયોલેટ) વાપરી નિર્બળ બેઝ અને તેના ક્ષારોનું અનુમાપન કરાય છે; દા.ત., મૅટ્રોનિડાઝોલ, કૅફીન, સોડિયમ સેલિસિલેટ વગેરે.\nનિર્બળ ઍસિડ, ફિનોલ, બાર્બિટ્યૂરેટ્સ, ઇનોલ વગેરેનું અનુમાપન સોડિયમ ઇથૉક્સાઇડ કે લિથિયમ મિથૉક્સાઇડ અથવા ટેટ્રાબ્યુટાઇલ એમોનિયમ હાઇડ્રૉક્સાઇડ વડે કરવામાં આવે છે. આ પ્રણાલીમાં ક્વિનાલ્ડિન રેડ, થાયમોલ બ્લૂ જેવા સૂચકો વપરાય છે.\nબંને પદ્ધતિઓમાં અંતિમ બિન્દુ પોટૅન્શિયોમિટરથી પણ નક્કી કરી શકાય.\nભારાત્મક પદ્ધતિઓ (gravimetric methods) : ભારમાપક પૃથક્કરણમાં નમૂનામાં રહેલ પદાર્થનું અથવા તો તેના વ્યુત્પન્નનું વજન કરાય છે. વ્યુત્પન્નના તુલ્યભાર ઉપરથી પરિણામની ગણતરી કરાય છે. છેવટે જેનું વજન કરવામાં આવે તે પદાર્થને ભૌતિક કે રાસાયણિક રીતે નમૂનામાંથી છૂટો પાડવામાં આવે છે.\nઅધિકૃત ભારમાપક પરીક્ષણોને નીચે પ્રમાણેના વર્ગોમાં વહેંચી શકાય :\nઅલગ કર્યા પછી સક્રિય ઘટકનું વજન : સક્રિય ઘટકને અલગ પાડીને તેના શુષ્ક રૂપમાં વજન; દા.ત., કોલોડિયૉનના સક્રિય પદાર્થ પાયરૉક્સિલીનનું પાણી નાખીને અવક્ષેપન કર્યા બાદ, શુષ્ક કરી તેનું વજન કરવામાં આવે છે.\nકૅફીન અને સોડિયમ બેન્ઝોએટ ઇન્જેક્શનમાં, વજન કરેલ ઇન્જેક્શનમાં પાણી નાખતા સોડિયમ બેન્ઝોએટ દ્રાવ્ય બને છે, જ્યારે અદ્રાવ્ય કૅફીનને ગાળી, શુષ્ક કરી વજન કરવામાં આવે છે.\nનમૂનાના જ્વલનથી મળતા અવશેષનું વજન; દા.ત., ઍલ્યુમિનિયમ મૉનૉસ્ટિયરેટનું જ્વલન કરતાં ઍલ્યુમિનિયમ ઑક્સાઇડ અવશેષરૂપે મળે છે, જેનું વજન કરવામાં આવે છે.\nસક્રિય ઘટકના વ્યુત્પન્નનું અવક્ષેપન અને વજન; દા.ત., સાઇટ્રેટ ફૉસ્ફેટ ડેક્ટ્રૉસ દ્રાવણ; આમાં ફેહલિંગ દ્રાવણ નાખતાં ડેક્ટ્રૉસ Cu2Oનું અવક્ષેપન કરે છે, તેને પાણીથી ધોઈ, શુષ્ક કરી તેનું વજન કરવામાં આવે છે.\nકૅમ્ફર સ્પિરિટમાંના કૅમ્ફરનું 2, 4-ડાયનાઇટ્રોફિનાઇલ હાઇડ્રાઝોન તરીકે વજન કરાય છે.\nવિશિષ્ટ પરીક્ષણ : આ પરીક્ષણો (ક) અને (ખ) પ્રકારનાં પરીક્ષણો ઉપરાંત ઔષધનાં માત્રારૂપ(dosage forms)ને અનુલક્ષીને કરવામાં આવે છે.\nટીકડી (tablet) : વજન-એકરૂપતા (weight uniformity test) : આ કસોટીમાં 20 ટીકડીઓ લઈને દરેકનું વજન કરી, સરેરાશ વજન નક્કી કરી, સરેરાશ વજનથી દરેક ટીકડીના વજનનો તફાવત કાઢ્યા પછી તફાવતના ટકા (percentage deviation) કાઢવામાં આવે છે.\nફાર્માકોપિયામાં દર્શાવેલા તફાવતના ટકા સાથે આપેલ ટીકડીઓના તફાવતના ટકા સરખાવવામાં આવે છે. જો તફાવતના ટકા માન્ય ગાળાની અંદર હોય તો ટીકડીઓ અધિકૃત અને બહાર હોય તો બિનઅધિકૃત ગણાય છે. આ કસોટી શર્કરાવિલેપિત ટીકડીઓ (sugar coated tablets) માટે નથી કરવામાં આવતી.\nઔષધ અંશની એકરૂપતા (content uniformity test) : આ કસોટી ઉપર પ્રમાણે જ છે, પણ આની અંદર પરિમાણદર્શક પૃથક્કરણ(quantitative analysis)ના આધારે ઔષધના પ્રમાણના તફાવતના ટકા કાઢવામાં આવે છે અને ફાર્માકોપિયામાં દર્શાવેલા માન્ય ગાળા સાથે તેને સરખાવવાથી ટીકડીઓ અધિકૃત કે બિનઅધિકૃત નક્કી કરી શકાય છે.\nજે ટીકડીઓમાં 50 મિગ્રા. કરતાં ઔષધની માત્રા ઓછી હોય તેવી ટીકડીઓ માટે આ કસોટી દર્શાવાયેલી છે, કારણ કે ઔષધની માત્રા ટીકડીના કુલ વજનના પ્રમાણમાં ઓછી હોઈ વજનની એકરૂપતા ઔષધની માત્રાની એકરૂપતા સાથે સરખાવી શકાતી નથી.\nઅવખંડન (disintegration) : ફાર્માકોપિયામાં વર્ણવેલા સાધનમાં ફાર્માકોપિયામાં દર્શાવેલી સંખ્યામાં ટીકડીઓ લઈને જેટલા સમયમાં ટીકડીનું વિયોજન થાય તે સમય નોંધી ફાર્માકોપિયાના સમય સાથે સરખાવાય છે. દર્શાવેલ સમયની અંદર અવખંડન થાય તો જ ટીકડી અધિકૃત ગણાય છે.\nદીર્ઘકાલિક મોચન ટીકડી (sustained release tablet) અને ચાવીને ખાવાની ટીકડી (chewable tablet) માટે આ કસોટી વપરાતી નથી.\nવિલયન કસોટી (dissolution test) : ફાર્માકોપિયામાં વર્ણવેલ સાધનમાં, દર્શાવેલી સંખ્યામાં ટીકડીઓ લઈને, યોગ્ય દ્રાવણના માધ્યમમાં મૂકીને ચોક્કસ અંતરે ચોક્કસ માત્રામાં દ્રાવણમાધ્યમ લઈને ટીકડીમાંથી મુક્ત થયેલ ઔષધનું પરિમાણદર્શક પરીક્ષણથી પ્રમાણ નક્કી કરાય છે. આ પરથી વિલયન વેગ (dissolution rate) નક્કી કરી, ફાર્માકોપિયામાંના વિલયન વેગ સાથે સરખાવી ટીકડીને અધિકૃત કે બિનઅધિકૃત દર્શાવાય છે. આ કસોટી મોટાભાગે પાણીમાં અદ્રાવ્ય કે ઓછી માત્રામાં દ્રાવ્ય હોય તેવાં ઔષધોની ટીકડીઓ માટે વપરાય છે.\nઇન્જેક્શન : દેખાવ : ઇન્જેક્શન ઇમલ્શન હોય તો કોઈ પદાર્થ છૂટો પડવો ન જોઈએ અને હલાવ્યા પછી તેનો દેખાવ એકધારો હોવો જોઈએ.\nઇન્જેક્શન નિલંબનરૂપ (suspension) હોય તો તેમાં કણો, મોટા ભાગે નીચે બેસી ગયા હોય છે, પણ હલાવ્યા પછી પાછું એકધારું નિલંબન મળવું જોઈએ અને જોઈએ તેટલા પ્રમાણમાં સિરિંજથી કે બીજી કોઈ રીતે લઈએ ત્યારે એકધારું નિલંબન રહેવું જોઈએ.\nઇન્જેક્શન પાઉડર કે ઘનસ્વરૂપે હોય તો તેમાં યોગ્ય પ્રમાણમાં યોગ્ય પ્રવાહી નાખતાં દ્રાવણ ચોખ્ખું કણ વગરનું અથવા એકધારું નિલંબનરૂપ બનવું જોઈએ.\nકણમય વસ્તુ (particulate matter) : ઇન્જેક્શન જો દ્રાવણરૂપ હોય તો નરી આંખે જોઈએ ત્યારે તે સ્પષ્ટ અને રજકણમુક્ત હોવું જોઈએ.\nસીલબંધ પાત્રમાં પાઉડર કે ઘનસ્વરૂપે ઔષધ હોય ત્યારે તેમાં યોગ્ય પ્રવાહી નાખી હલાવતાં તેમાં અવશેષ કે અદ્રાવ્ય વસ્તુ ન હોવી જોઈએ.\nનિર્જીવાણુકતા (sterility) : ફાર્માકોપિયામાં દર્શાવેલી નિર્જીવાણુકતાની કસોટી મુજબ હોય તો જ ઇન્જેક્શન અધિકૃત ગણી શકાય.\nપાઇરોજન : નસનાં ઇન્જેક્શનો કે ફાંટ (infusion) પાઇરોજન (પાઇરોજન એટલે બૅક્ટિરિયાસર્જિત ઝેરી પદાર્થ, જેને લઈને શરીરનું તાપમાન વધે છે, એટલે કે તાવ આવે છે)ની કસોટી મુજબ હોય તે આવશ્યક છે.\nબીજા પ્રકારનાં જે ઇન્જેક્શનોમાં 10 મિલી. અથવા વધારે કદ હોય તે પણ પાઇરોજનમુક્ત હોવાં જરૂરી છે.\nકદની કસોટી (extractable volume) : એક કોરા અંકિત નળાકારની અંદર ઇન્જેક્શનનું પ્રવાહી નાખવામાં આવે તો તે લેબલ પર લખેલા કદથી ઓછું ન હોવું જોઈએ. તે ઉપરાંત ઇન્જેક્શન પાત્રમાં થોડું ચોંટી જાય અથવા સિરિંજમાં ભરતી વખતે ઇન્જેક્શનનો વ્યય થાય તેથી તેનું કદ થોડું વધુ હોય તેવી ફાર્માકોપિયાની ભલામણ છે.\nવજનની એકરૂપતા (weight uniformity) : આ કસોટીમાં 20 ઇન્જેક્શન-પાત્રો લઈ, લેબલ કાઢી, સાફ કરી, સૂકા કરી, દરેકનું વજન કરી, પાત્ર ઉઘાડી, ખાલી કરી, સાફ કરી, 105o સે. પર ગરમ કરીને ફરીથી પાત્રનું વજન કરવામાં આવે છે. આ તફાવત ઇન્જેક્શનની અંદરની ઔષધીય બનાવટનો છે. આ તફાવતને ટીકડીઓના વજનની એકરૂપતાની કસોટી પ્રમાણે ચકાસવામાં આવે છે.\nકૅપ્સ્યૂલ : વજનની એકરૂપતા : 20 કૅપ્સ્યૂલ લઈને, દરેકનું વજન ઔષધની બનાવટ ખાલી કરી, સંપુટને સાફ કરી, વજન કરી, તફાવત કાઢી ટીકડીઓના વજનની એકરૂપતા પ્રમાણે ચકાસવામાં આવે છે.\nવિયોજન : આ કસોટીમાં ચોક્કસ પ્રકારના સાધનમાં, ચોક્કસ સંખ્યાના સંપુટો મૂકીને, તેનો વિખંડન-સમય શોધી, ફાર્માકોપિયામાં આપેલા પ્રમાણભૂત સમય સાથે સરખાવવામાં આવે છે.\nવિલયન : આ કસોટી ટીકડી પ્રમાણે કરવામાં આવે છે.\nનેત્રમલમ : તે ફાર્માકોપિયામાં દર્શાવેલ નિર્જીવાણુકતા કસોટી, ઝરવાની કસોટી (leak test) તથા ધાતુના કણોની કસોટી મુજબ હોવો જોઈએ.\nઍરોસૉલ (aerosol) : કણોનું માપ : ઔષધ તથા અન્ય કણોનું માપ 10 (માઇક્રોમિટર)થી ઓછું હોવું જોઈએ.\nઝરવાની કસોટી : પાત્રમાંથી5%થી વધુ પ્રમાણમાં પદાર્થ ઝરવો જોઈએ નહિ.\nદબાણ કસોટી (pressure test) : ફાર્માકોપિયામાં દર્શાવેલ પદ્ધતિથી દબાણ માપવામાં આવે છે.\nમલમ, ક્રીમ, લૉઝેંજ (ચૂસવાની ગોળી), ગોળી (pellet) : આ બધાં જ ઔષધીય રૂપોમાં વજનની એકરૂપતા ટીકડીના વજનની એકરૂપતા પ્રમાણે કરવામાં આવે છે. અન્ય વિશિષ્ટ કસોટીઓ આ રૂપો માટે નથી.\nચૂર્ણ, પાઉડર : બારીકપણાની એકરૂપતા (uniformity of fineness) : ફાર્માકોપિયામાં નિર્દેશિત ચાળણીમાંથી ચૂર્ણ પસાર થવું જોઈએ.\nઅંત:શ્વસન (inhalation) : ઔષધ અંશની એકરૂપતા : આ કસોટી થોડા ફેરફાર સાથે કૅપ્સ્યૂલ પ્રમાણે કરવામાં આવે છે.\nનીચેનાં ઔષધીય રૂપો માટે કોઈ વિશિષ્ટ પ્રકારની કસોટીઓ ફાર્માકોપિયામાં નિર્દેશિત કરી નથી.\nલોશન; જેલ; ઇમલ્શન; એલિક્સર; નિષ્કર્ષ; પેસ્ટ; સ્પિરિટ; વર્તિકા (suppository); સિરપ; નિલમ્બન; ટિંક્ચર; ઍરોમૅટિક પાણી; દ્રાવણ; દૂધ.\nજૈવિક કસોટીઓ અને પરીક્ષણો (biological test and assays) : આ પરીક્ષણમાં નમૂનાના જીવંત પ્રાણી કે તેના અંગ પર થતી અસરને પ્રમાણિત ઔષધથી થતી અસર સાથે સરખાવવામાં આવે છે. રાસાયણિક કે ભૌતિક પદ્ધતિઓથી જ્યારે ઔષધની કે તેની બનાવટની ગુણકારિતા (potency) યોગ્ય રીતે કાઢી ન શકાય ત્યારે જૈવિક પદ્ધતિ લાગુ પડાય છે. આ પદ્ધતિ કંટાળાજનક, લાંબી અને ખર્ચાળ હોવા ઉપરાંત ઘણાં પ્રભાવક પરિબળોને લીધે તેનાં પરિણામ જોઈએ તેટલાં ચોક્કસ નથી હોતાં.\n1. સૂક્ષ્મજીવાણુલક્ષી પદ્ધતિ : (ક) પ્રસરણ (diffusion assays) : આ પદ્ધતિમાં અગાર જેલ(agar gel)માં માઇક્રોબ્સની વૃદ્ધિ અટકાવતા વિસ્તાર (zone of inhibition) માપી પ્રતિજીવીનું પ્રમાણ નક્કી કરી શકાય છે. (ખ) ટર્બિડૉમેટ્રી પરીક્ષણ : આ પદ્ધતિમાં ઍન્ટિબાયૉટિકની હાજરીથી બૅક્ટિરિયાની વૃદ્ધિ ઘટવાથી દ્રાવણની ટર્બિડિટી ઘટે છે, જે ટર્બિડોમિટરથી માપી શકાય છે.\nવિટામિનના પરીક્ષણમાં વિટામિનની હાજરીથી બૅક્ટિરિયાની વૃદ્ધિ થાય છે અને ટર્બિડિટી પણ વધે છે, જે માપવાથી વિટામિનનું પ્રમાણ માપી શકાય છે.\n2. બીજી જૈવિક પદ્ધતિઓ : આ પદ્ધતિમાં જીવાણુ સિવાયના પ્રાણીઓ અથવા તેનાં અંગો વપરાય છે; દા.ત., ઇન્સ્યૂલિનનું પ્રમાણ સસલાં ઉપર પ્રયોગ કરીને તેમજ ડિકૉક્સિનનું પ્રમાણ કબૂતર ઉપર પ્રયોગ કરીને નક્કી થાય છે.\nછેલ્લે, ઔષધની ગુણદર્શક કસોટી, મર્યાદા કસોટી અને પ્રમાણદર્શક કસોટીઓ જુદા જુદા ફાર્માકોપિયામાં સરખી કે જુદી જુદી હોઈ શકે છે; એટલું જ નહિ, પરંતુ એક જ ફાર્માકોપિયાની જુદી જુદી આવૃત્તિઓમાં પણ એક જ કે જુદી જુદી કસોટી હોય તેમ પણ બને.\nPharmacy ઉર્વિશ પાઠક ઔષધશાસ્ત્ર ઔષધોનું પરીક્ષણ અને પૃથક્કરણ\n← ઔષધોની વિષાક્તતા કસોટીઓ\nઔષધો : સ્વાયત્ત ચેતાતંત્રીય →


ગૃહમંત્રી અમિત શાહના નામે ભ્રામક નિવેદન વાયરલ, ABP અસ્મિતાની ન્યુઝ પ્લેટમાં કરાયુ એડિટ...જાણો શું છે સત્ય.... - FactCrescendo | The leading fact-checking website in India\nગૃહમંત્રી અમિત શાહના લોકસભા બેઠક ગાંધીનગરમાં ઓક્ટોબર મહિનામાં મહાનગર પાલિકાની ચૂંટણી છે.3ઓક્ટોબરના રોજ યોજાનાર ચૂંટણીની તૈયારી તમામ પક્ષ દ્વારા કરી દેવામાં આવી છે. આ વચ્ચે સોશિયલ મિડિયામાં એબીપી અસ્મિતા ન્યુઝ ચેનલની ન્યુઝ પ્લેટ વાયરલ થઈ રહી છે.\nજેમાં લખ્યુ છે કે “પાટીદારોને ગરજ હતી એટલે તેમણે ભાજપને મત આપ્યાં, ભાજપને એમની કોઈ જરૂર નથી – અમિત શાહ” આ પોસ્ટ શેર કરીને દાવો કરવામાં આવી રહ્યો છે કે, “ગૃહમંત્રી અમિત શાહ દ્વારા આ નિવેદન આપવામાં આવ્યુ હોવાનું જણાવવામાં આવ્યુ છે.”\nફેક્ટ ક્રેસન્ડોની પડતાલમાં આ દાવો ખોટો સાબિત થયો છે. કારણ કે, પોસ્ટ સાથે શેર કરવામાં આવેલી માહિતી તદ્દન ખોટી છે. ગૃહમંત્રી અમિત શાહ દ્વારા આ પ્રકારે કોઈ નિવેદન આપવામાં આવ્યુ નથી. એબીપી અસ્મિતાની ન્યુઝ પ્લેટમાં એડિટ કરી અને લોકોમાં ભ્રામકતા ફેલાવવામાં આવી રહી છે.\nMukesh S Payan Sakhi નામના ફેસબુક યુઝર દ્વારા તારીખ 06 સપ્ટેમ્બર 2021ના એક પોસ્ટ શેર કરવામાં આવી હતી. આ પોસ્ટમાં દાવો કરવામાં આવ્યો હતો કે, “ગૃહમંત્રી અમિત શાહ દ્વારા આ નિવેદન આપવામાં આવ્યુ હોવાનું જણાવવામાં આવ્યુ છે.”\nઉપરોક્ત પોસ્ટમાં કરવામાં આવેલા દાવાની સત્યતા તપાસવી જરૂરી જણાત અમે અમારી પડતાલ/તપાસ કાર્યવાહી શરૂ કરી હતી. સૌપ્રથમ તો કોઈ રાજકારણી દ્વારા આ પ્રકારે કોઈ પણ જ્ઞાતિને લઈ નિવેદન આપવામાં આવ્યુ હોવાનું માન્યામાં આવે નહિં તો પણ અમે ગૂગલ પર સર્ચ કર્યુ હતુ. પરંતુ આ પ્રકારનું કોઈ નિવેદન અમિત શાહ દ્વારા આપવામાં આવ્યુ હોવાનું અમને જાણવા મળ્યુ ન હતુ.\nતેમજ પોસ્ટ સાથે શેર કરવામાં આવેલી એબીપી અસ્મિતાની ન્યુઝ પ્લેટના શબ્દો પણ શંકા ઉપજાવે તેવા હતા. તેથી અમે એબીપી અસ્મિતા ન્યુઝ ચેનલના ચેનલ હેડ રોનક પટેલનો સંપર્ક સાધ્યો હતો. તેમણે અમને જણાવ્યુ હતુ કે, “લગભગ2વર્ષ પહેલાં આ જ રીતે અમારી ચેનલના લોગોનો દૂરપયોગ કરીને આ માહિતી સોશિયલ મિડિયા પર વાયરલ કરવામાં આવી હતી. જેની અમને જાણ થતાં અમે અમદાવાદના આનંદનગર પોલીસ સ્ટેશનમાં આ અંગે ફરિયાદ પણ નોંધાવી હતી. 12 નવેમ્બર 2017ના આ અંગે ફરિયાદ નોંધાવવામાં આવી હતી. જેના FIR નંબર 3207 છે. હાલમાં અમારી ચેનલના લોગો સાથે જે માહિતી વાયરલ થઈ રહી છે એ તદ્દન ખોટી છે. અમારા દ્વારા આ પ્રકારની કોઈ જ માહિતી રજૂ કરવામાં નથી આવી.”\nતેમજ અમે અમારી પડતાલને વધુ મજબૂત કરવા એબીપી અસ્મિતા ન્યુઝ ચેનલના ઓરિજનલ ફોન્ટ અને પોસ્ટ સાથે વાયરલ ન્યુઝ પ્લેટના ફોન્ટની સરખામણી કરી હતી. જેના પરથી સ્પષ્ટ છે કે, પોસ્ટ સાથે શેર કરવામાં આવેલી ન્યુઝ પ્લેટમાં એડિટ કરવામાં આવ્યુ છે.\nતેમજ આ પહેલા પણ એબીપી અસ્મિતાની ફેક ન્યુઝ પ્લેટ અલગ-અલગ રાજનેતાના નામે વાયરલ થઈ હતી. જેની પણ પડતાલ ફેક્ટ ક્રેસન્ડો ગુજરાતીની ટીમ દ્વારા કરવામાં આવી હતી. આ સંપૂર્ણ અહેવાલ તમે નીચેની લિંક પર ક્લિક કરી વાંચી શકો છો.\nABP ASMITA STORY NO.01 ABP ASMITA STORY NO.02\nઆમ, અમારી પડતાલમાં ઉપરોક્ત પોસ્ટ ખોટી સાબિત થાય છે. કારણ કે, પોસ્ટ સાથે શેર કરવામાં આવેલી માહિતી તદ્દન ખોટી છે. ગૃહમંત્રી અમિત શાહ દ્વારા આ પ્રકારે કોઈ નિવેદન આપવામાં આવ્યુ નથી. એબીપી અસ્મિતાની ન્યુઝ પ્લેટમાં એડિટ કરી અને લોકોમાં ભ્રામકતા ફેલાવવામાં આવી રહી છે.\nTitle:ગૃહમંત્રી અમિત શાહના નામે ભ્રામક નિવેદન વાયરલ, ABP અસ્મિતાની ન્યુઝ પ્લેટમાં કરાયુ એડિટ…\nTagged Abp AsmitaAMIT SHAHElectionGandhinagarHome Ministerઅમિત શાહએબીપી અસ્મિતાગાંધીનગરગૃહમંત્રીમનપા ચૂંટણી\nશું ખરેખર તાલિબાનોના લીડર દ્વારા ભાજપ અને આરએસએસને તાકાતવાર ગણાવવામાં આવ્યા તેનો આ વીડિયો છે…? જાણો શું છે સત્ય….\nશું ખરેખર કલ્યાણના ડોકટર કિશોર પાટિલ દ્વારા ઢિંગલીની કેક બનાવવામાં આવી…? જાણો શું છે સત્ય….\nJuly 5, 2021 January 13, 2022 Yogesh Karia\nOctober 18, 2021 January 13, 2022 Vikas Vyas\nશું ખરેખર રેલવે સ્ટેશનનો આ વિડિયો અમદાવાદનો છે…? જાણો શું છે સત્ય…\nMay 9, 2020 January 13, 2022 Yogesh Karia


Div News - diveag lives with his father39s dreams with him in the 42 years in 1200 races 062012 | દિવ્યાંગ પુત્રનાં સપનાંને પિતા જીવે છે, તેની સાથે 42 વર્ષમાં 1200 રેસ લગાવી - Divya Bhaskar\nDiv News Diveag Lives With His Father39s Dreams With Him In The 42 Years In 1200 Races 062012\nદિવ્યાંગ પુત્રનાં સપનાંને પિતા જીવે છે, તેની સાથે 42 વર્ષમાં 1200 રેસ લગાવી\nઆ કથા અમેરિકાના ડિક હોયટ નામના પિતા અને પુત્ર રિકની છે. તેઓ 42 વર્ષમાં પુત્રને વ્હિલચર પર બેસાડીને 1200 રેસમાં દોડ્યા છે. તેઓ સ્વિમિંગ બોર્ડની મદદથી પુત્રને છાતી પર બાંધીને અનેક કિલોમીટરો તરી ચૂક્યા છે. પિતા-પુત્ર સાઈકલ પર આખું અમેરિકા ફરી ચૂક્યા છે. વાંચો તેમની કહાની, ડિક હોયટની જુબાની...\nજો તમારી પાસે પણ આવી કોઈ કહાની છે, જે સમાજ માટે પ્રેરણાદાયી હોય તો અમને જાણ કરો. તમે આ નંબર 9190000074 પર વૉટ્સએપ અને nationalnewsroom@dbcorp.in પર ઈ-મેઈલ કરી શકો છો. અમે તમને મળીશું અને એ કહાનીઓને વાચકો સુધી પહોંચાડીશું.\n￼આ વાત 1962ની છે. હું પિતા બન્યો હતો. ખુશ હતો, પરંતુ અધૂરો કારણ કે, મારો પુત્ર રિક બીમાર હતો. દિમાગમાં ઓક્સિજનની કમીના કારણે તેને લકવો થયો હતો. ડૉક્ટરોએ સૂચન કર્યું હતું કે આ બાળક સામાન્ય નથી, તેના શ્વાસ રોકી દો. પરંતુ કયો પિતા આવું કરી શકે? હું રિકને ઘરે લાવ્યો. હું ડરી જતો હતો કે શું રિક ખરેખર ચાલી-બોલી નહીં શકે. ફરી એક દિવસ મેં જોયું કે રિકની આંખો ધ્યાનથી મને જોતી હતી. મેં મહેસૂસ કર્યું કે રિક શરીરથી ભલે કમજોર છે પરંતુ તેનું દિમાગ તેજ છે. હું તેને આલ્ફાબેટ શીખવવા લાગ્યો અને તે પણ શીખવા લાગ્યો. જોકે, તે ક્યારેય પોતાની વાત રજૂ નહોતો કરી શકતો એટલે મેં ટફ્ટ યુનિવર્સિટીના એન્જિનિયર્સ પાસે સોફ્ટવેર બનાવડાવ્યું. કમ્પ્યુટર સામે રિક ખુશ થઈને માથું હલાવે તો સ્ક્રીન પર કર્સર પણ ફરતું. માથા નજીક લગાવેલું બટન દબાવીને રિક લખવાનું શીખ્યો. કમ્પ્યુટર પર પહેલો શબ્દ તેણે લખ્યો હતો ગો બ્રુઈન્સ. તે બ્રુઈન્સની મેચ જોવા માંગતો હતો. ધ બોસ્ટન બ્રુઈન્સ આઈસ હોકીની પ્રસિદ્ધ ટીમ છે. હું રિકને એ મેચ જોવા લઈ ગયો. એ દિવસે મને ખબર પડી કે રિક ખેલાડી જેવા મનનું બાળક છે. હું તેને સામાન્ય બાળકની સ્કૂલમાં મૂકવા માંગતો હતો, પરંતુ સ્કૂલો એડમિશન નહોતી આપતી. બહુ સંઘર્ષ પછી 13 વર્ષની વયે તેને એડમિશન મળ્યું. પછી એક દિવસ તેણે મને કહ્યું કે કોઈ દુર્ઘટનામાં પગ ખોઈ ચૂકેલા ખેલાડીની મદદ માટે મારી સ્કૂલમાં એક રેસ થઈ રહી છે. હું પણ આઠ કિલોમીટરની એ રેસમાં દોડવા માંગુ છું. મેં વિચાર્યું કે આટલું તો હું રિક માટે દોડી જ શકું. તેને વ્હિલચેર પર બેસાડીને મેં રેસ પૂરી કરી. એ રાત્રે રિકે મને કહ્યું કે ડેડ હું દોડી રહ્યો હતો ત્યારે મને લાગ્યું કે હું હેન્ડિકેપ નથી. એ બહુ જ મોટી ફીલિંગ હતી. હું તેના એ અહેસાસને મજબૂત કરવા માંગતો હતો એટલે હું તેને રનિંગ ક્લબ લઈ જવા લાગ્યો. મેં ખાસ રનિંગ ચેર પણ બનાવડાવી. પછી અમે અઠવાડિયાની ત્રણ રેસ કરવા લાગ્યા. અમે ડબલ રેસમાં પણ ગયા, જેમાં ત્રણ માઈલ દોડવાનું અને અડધો માઈલ તરવાનું રહેતું. સ્વિમિંગ માટે મેં દોરડાનો એક છેડો મારી કમર પર અને બીજો છેડો રિકના સ્વિમિંગ બોર્ડ પર બાંધ્યો. જેમ જેમ અમે રેસ કરતા ગયા, તેમ તેમ તેની ખુશીઓ વધતી ગઈ અને મારી પણ હિંમત વધી ગઈ. હું 79 વર્ષનો થયો છું અને રિક 57 વર્ષનો. અમારી આ સફર ચાલુ રહેશે.\nબાળકોનાં સપનાં પૂરાં કરવા\nખુશી-ખુશી જિંદગી ખર્ચી નાંખે છે.\nએક વાર એવું થાય કે ડેડી ચેર પર બેસે અને હું તેમને લઈને દોડું\n￼ મારા ડેડી મારા હાથ અને પગ જ નથી, પરંતુ મારી પ્રેરણા પણ છે. તેમણે મારું જીવન બચાવ્યું અને મને જીવવાની સતત પ્રેરણા આપી. તેઓ હજારો લોકોની પ્રેરણા છે. મારી ઈચ્છા છે કે, એકવાર ડેડી ચેર પર બેસે અને હું તેમને લઈને દોડું. મારા ડેડી સાથે હું કંઈ પણ કરવા સક્ષમ છું. - રિક હોયટ\n08 18 માઈલ રેસ\n97 હાફ મેરેથોન\n01 20 કિ.મી. રેસ\n37 10 માઈલ રેસ\n37 7.1 માઈલ રેસ\n08 15 કિ.મી. રેસ\n219 10 કિ.મી. રેસ\n1625માઈલ રેસ\n02 11 કિ.મી. રેસ


ગાંધીનગરમાં બેઠક શરૂ, 17મીએ મોદી જશે વારાણસી | Top BJP leaders, Modi begin meeting in Gandhinagar - Gujarati Oneindia\n» ગાંધીનગરમાં બેઠક શરૂ, 17મીએ મોદી જશે વારાણસી\nગાંધીનગરમાં બેઠક શરૂ, 17મીએ મોદી જશે વારાણસી\nUpdated: Wednesday, May 14, 2014, 18:31 [IST]\nગાંધીનગર, 14 મે: ગુજરાતના ગાંધીનગરમાં ભાજપના કેટલાક મોટા નેતા આજે નરેન્દ્ર મોદી સાથે મુલાકાત કરવા માટે આવ્યા છે. બેઠકમાં આગળની રણનિતી નક્કી કરવામાં આવશે. ભાજપના રાષ્ટ્રીય અધ્યક્ષ રાજનાથ સિંહ, વરિષ્ઠ નેતા અરૂણ જેટલી અને ભાજપના પૂર્વ અધ્યક્ષ નિતિન ગડકરી નરેન્દ્ર મોદી સાથે બેઠક કરી રહ્યાં છે. ત્રણ મોટા બપોરે અમદાવાદ એરપોર્ટ પહોંચ્યા હતા. અને ત્યાંથી મુખ્યમંત્રી આવાસ પર નરેન્દ્ર મોદી સાથે બેઠક કરી રહ્યાં છે.\nઆજે અમદાવાદ એરપોર્ટ પર આવી પહોંચેલા ભાજપ અધ્યક્ષ રાષ્ટ્રીય રાજનાથસિંહે પત્રકારોને જણાવ્યું હતું. લાલકૃષ્ણ અડવાણી અંગે સવાલ પૂછાતા રાજનાથસિંહે જણાવ્યું હતું કે, મંત્રીમંડળ સહિતની વાતો ફોન પર કરતા હતા. પરંતુ તમામ વાતો ફોન પર થઇ શકે નહી માટે નરેન્દ્ર મોદીને મળવા આવ્યો છું. આજે મળીને ચર્ચા કરીશું. પાર્ટીના તમામ વરિષ્ઠ નેતાઓ બેસીને ચર્ચા કરશે. પાર્લામેન્ટરી બોર્ડ તમામ મહત્વપૂર્ણ નિર્ણયો લેશે.\nભાજપના રાષ્ટ્રીય અધ્યક્ષ રાજનાથસિંહ, રાષ્ટ્રીય નેતાઓ નીતિન ગડકરી અને અરૂણ જેટલી આજે ફ્લાઈટમાં અમદાવાદ આવી પહોંચ્યા હતા. તેમનું અમદાવાદ એરપોર્ટ પર સ્થાનિક નેતાઓ અને કાર્યકરો સાથે પહોંચેલા ભાજપ પ્રદેશ પ્રમુખ આર.સી. ફળદુ અને વિજય રૂપાણીએ કર્યુ હતુ. દિગ્ગજ નેતાઓ આજે નરેન્દ્ર મોદી સાથે બેઠક ચાલી રહી છે. આજની બેઠકમાં એનડીએના સાથી પક્ષો અંગેની રણનીતિ તેમજ મોદીના મંત્રીમંડળમાં કોનો કોનો કરવો તથા કોને કયું ખાતુ સોંપવું સહિતની ચર્ચાઓ થવાની સંભાવના છે.\nગુજરાતના ગાંધીનગરમાં ભાજપના કેટલાક મોટા નેતા આજે નરેન્દ્ર મોદી સાથે મુલાકાત કરવા માટે આવ્યા છે. બેઠકમાં આગળની રણનિતી નક્કી કરવામાં આવશે. ભાજપના રાષ્ટ્રીય અધ્યક્ષ રાજનાથ સિંહ, વરિષ્ઠ નેતા અરૂણ જેટલી અને ભાજપના પૂર્વ અધ્યક્ષ નિતિન ગડકરી નરેન્દ્ર મોદી સાથે બેઠક કરી રહ્યાં છે. ત્રણ મોટા બપોરે અમદાવાદ એરપોર્ટ પહોંચ્યા હતા. અને ત્યાંથી મુખ્યમંત્રી આવાસ પર નરેન્દ્ર મોદી સાથે બેઠક કરી રહ્યાં છે.\nભાજપના ટોચના નેતાઓની આ મીટિંગ લગભગ 8.30 વાગ્યા સુધી ચાલશે. મીડિયાના અહેવાલો અનુસાર આ બેઠકમાં દિલ્હીમાં સંભવિત નવી સરકાર રચવા અને પરિણામ બાદ સંગઠનમાં ફેરફારને લઇને પણ ચર્ચા કરવામાં આવશે. આ ઉપરાંત બીજેડી, અકાળીદળના ગઠબંધનને લઇને પણ ચર્ચા કરવામાં આવશે.\nઅત્રે ઉલ્લેખનિય છે કે, ભાજપના દિગ્ગજ નેતા સુષ્મા સ્વરાજે સન્માનજનક પદની માંગ કરી હોવાની રાજકીય આલમમાં ચર્ચા છે. આ ઉપરાંત રાજનાથસિંહ ગૃહમંત્રી બને અને તેમના સ્થાને નીતિન ગડકરીને ભાજપનું સુકાન સંભાળવાની મહેચ્છા હોવાની ચર્ચાઓ પણ ચાલી રહી છે. હવે ગણતરીના દિવસોમાં જ તમામ શક્યતાઓની સત્યતા સામે આવશે.\nબેઠકમાં આગળની રણનિતી નક્કી કરવામાં આવશે. ભાજપના રાષ્ટ્રીય અધ્યક્ષ રાજનાથ સિંહ, વરિષ્ઠ નેતા અરૂણ જેટલી અને ભાજપના પૂર્વ અધ્યક્ષ નિતિન ગડકરી નરેન્દ્ર મોદી સાથે બેઠક કરી રહ્યાં છે.\nદિગ્ગજ નેતાઓ આજે નરેન્દ્ર મોદી સાથે બેઠક ચાલી રહી છે. આજની બેઠકમાં એનડીએના સાથી પક્ષો અંગેની રણનીતિ તેમજ મોદીના મંત્રીમંડળમાં કોનો કોનો કરવો તથા કોને કયું ખાતુ સોંપવું સહિતની ચર્ચાઓ થવાની સંભાવના છે.\nnarendra modi rajnath singh bjp gandhinagar lok sabha election 2014 નરેન્દ્ર મોદી રાજનાથ સિંહ ભાજપ ગાંધીનગર લોકસભા ચૂંટણી 2014\nTop Bharatiya Janata Party (BJP) leaders, including party president Rajnath Singh, and senior leaders Arun Jaitley and Nitin Gadkari,have begun their meeting with BJP prime ministerial candidate Narendra Modi at his official residence in Gandhinagar.


પહેલાં દેશ, પછી પાર્ટી અને અંતે હું : લાલકૃષ્ણ અડવાણી - BBC News ગુજરાતી\nપૂર્વ ઉપ વડા પ્રધાન અને ભાજપના નેતા લાલકૃષ્ણ અડવાણીએ આખરે ચૂંટણીના પ્રથમ તબક્કાના મતદાન પહેલાં મૌન તોડ્યું છે.\nપક્ષની સ્થાપના દિવસના બે દિવસ પહેલાં મૌન તોડવા માટે તેમણે પોતાના પરિચિત અંદાજમાં કોઈ ભાષણ તો ના આપ્યું, પરંતુ પોતાની વાત કહેવા માટે બ્લૉગનો સહારો લીધો.\nપાંચસોથી વધારે શબ્દોમાં અંગ્રેજીમાં લખેલા બ્લૉગની હેડલાઇન છે, 'નેશન ફર્સ્ટ, પાર્ટી નેકસ્ટ, સેલ્ફ લાસ્ટ' (એટલે- પહેલાં દેશ, પછી પાર્ટી અને અંતે ખુદ).\nવડા પ્રધાન નરેન્દ્ર મોદીએ તેમના બ્લૉગની નોંધ લઈને આ નિવેદનને આવકાર્યું હતું.\nઅડવાણીની પરંપરાગત સંસદીય બેઠક ગાંધીનગર પરથી ભાજપના અધ્યક્ષ અમિત શાહ ઉમેદવાર બન્યા છે.\nઅમિત શાહની ઉમેદવારી બાદ અડવાણીએ પ્રથમવાર કોઈ સાર્વજનિક ટિપ્પણી કરી છે.\nઆ બ્લૉગ પક્ષના કાર્યકર્તાઓને સંબોધિત કરીને લખવામાં આવ્યો છે અને છ એપ્રિલે પક્ષના સ્થાપના દિવસના બે દિવસ પહેલાં લખવામાં આવ્યો છે.\nઅડવાણીએ લખ્યું છે...\nઆ ભાજપમાં આપણા બધા માટે એક મહત્ત્વપૂર્ણ તક છે, આપણા ભૂતકાળ તરફ જોવાની, ભવિષ્ય તરફ અને પોતાની ભીતર જોવાની.\nભાજપના સંસ્થાપકોમાંના એક તરીકે હું માનું છું કે આ મારું કર્તવ્ય છે કે ભારતના લોકો સાથે મારા પ્રતિભાવો રજૂ કરું, ખાસ કરીને મારા લાખો કાર્યકર્તાઓ સાથે. આ બંનેના સન્માન અને સ્નેહનો હું ઋણી છું.\nમારા વિચારો રજૂ કરતા પહેલાં, હું ગાંધીનગરના લોકો પ્રત્યે આભાર વ્યક્ત કરું છું. જેમણે 1991 બાદથી મને છ વખત લોકસભા માટે ચૂંટણી જીતાડી હતી. તેમના પ્યાર અને સમર્થને મને હંમેશાં અભિભૂત કર્યો છે.\n14 વર્ષની ઉંમરથી હું રાષ્ટ્રીય સ્વયંસેવક સંઘ સાથે જોડાયો હતો ત્યારથી માતૃભૂમિની સેવા કરવી મારાં ઝનૂન અને મિશન રહ્યાં છે.\nમારું રાજકીય જીવન લગભગ સાત દાયકાથી મારા પક્ષની સાથે અવિભાજ્ય રીતે જોડાયેલું રહ્યું છું - પ્રથમ ભારતીય જનસંઘ સાથે અને બાદમાં ભારતીય જનતા પક્ષ સાથે.\nહું બંને પક્ષોના સંસ્થાપક સભ્યોમાં રહ્યો હતો. પંડિત દિનદયાળ ઉપાધ્યાય, અટલ બિહારી વાજપેયી અને અન્ય ઘણા મહાન, નિસ્વાર્થ અને પ્રેરણાદાયક નેતાઓ સાથે મળીને કામ કરવાનું મારું દુર્લભ સૌભાગ્ય રહ્યું છે.\nમારા જીવનનો માર્ગદર્શક સિદ્ધાંત 'પહેલાં દેશ, પછી પક્ષ અને અંતે હું' રહ્યો છે.\nપરિસ્થિતિ કંઈ પણ હોય, મેં આ સિદ્ધાંતોને પાળવાની કોશિશ કરી છે અને આગળ પણ કરતો રહીશ.\nઅડવાણીના બ્લૉગ ઉપર પ્રતિક્રિયા આપતા વડા પ્રધાન નરેન્દ્ર મોદીએ લખ્યું :\n"ભાજપના મૂળ સત્વને બરાબર રીતે જણાવ્યું. સૌથી મોટી પ્રેરણામત્મક વાત છે, 'રાષ્ટ્ર સૌથી પહેલાં, પછી પાર્ટી અને છેલ્લે હું.' ભાજપના કાર્યકર્તા હોવાનો તથા એલ. કે. અડવાણી જેવા નેતાઓએ તેને મજબૂત બનાવી હોવાનો મને ગર્વ છે."\nભારતીય લોકતંત્રનો સાર અભિવ્યક્તિનું સન્માન અને તેની વિવિધતા છે.\nભાજપે પોતાની સ્થાપના બાદ ક્યારેય પણ અમારા વિચારો સાથે સહમત ના હોય તેને શત્રુ માન્યા નથી, પરંતુ અમે તેમને અમારા સલાહકાર માન્યા છે.\nઆ રીતે, ભારતીય રાષ્ટ્રવાદની અમારી વ્યાખ્યામાં અમે ક્યારેય પણ તેમને રાષ્ટ્ર વિરોધી કહ્યા નથી, જે રાજકીય રીતે અમારાથી અસહમત હતા.\nપક્ષ ખાનગી અને રાજકીય સ્તર પર પ્રત્યેક નાગરિકની અભિવ્યક્તિની સ્વતંત્રતાને લઈને પ્રતિબદ્ધ છે.\nદેશમાં અને પક્ષની અંદર લોકતંત્ર અને લોકતાંત્રિક પરંપરાઓની રક્ષા ભારત માટે એક ગર્વની વાત રહી છે. એટલે ભાજપ હંમેશાં મીડિયા સહિત અમારા તમામ લોકતાંત્રિક સંસ્થાનોની આઝાદી, અખંડતા, નિષ્પક્ષતા અને મજબૂતીની માગ કરવામાં સૌથી આગળ રહ્યો છે.\nભ્રષ્ટાચાર મુક્ત રાજનીતિ માટે ચૂંટણીમાં સુધારા, રાજકીય અને ચૂંટણી ફંડમાં પારદર્શિતા પર વિશેષ ધ્યાન દેવું પક્ષ માટે પ્રાથમિકતા રહી છે.\nસંક્ષિપ્તમાં, સત્ય, રાષ્ટ્ર નિષ્ઠા અને લોકતંત્રએ મારા પક્ષના સંઘર્ષના વિકાસને નિર્દેશિત કર્યો છે. આ તમામ મૂલ્યો મળીને સાંસ્કૃતિક રાષ્ટ્રવાદ અને સુશાશન બને છે, જેના પર મારો પક્ષ હંમેશાં કાયમ રહ્યો છે. ઇમર્જન્સી સામેનો ઐતિહાસિક સંઘર્ષ પણ આ મૂલ્યોને ટકાવી રાખવા માટે હતો.\nએ મારી ઇમાનદારી સાથેની ઇચ્છા છે કે આપણે બધાએ સામૂહિક રૂપે ભારતના લોકતાંત્રિક શિક્ષણને મજબૂત કરવાનો પ્રયાસ કરવો જોઈએ. સત્ય એ છે કે ચૂંટણી લોકતંત્રનો તહેવાર છે.\nજોકે, તે ભારતીય લોકતંત્રના તમામ હિતકારકો-રાજકીય દળો, માસ મીડિયા, ચૂંટણી પ્રક્રિયા સાથે જોડાયેલા અધિકારીઓ અને સૌથી વધારે મતદાતાઓ માટે ઇમાનદારીથી આત્મનિરીક્ષણનો એક અવસર છે.


લગ્નના 17 વર્ષ પછી જ એકબીજાથી અલગ રહે છે કરીના કપૂરના માતા-પિતા, એક્ટ્રેસે જણાવ્યું કારણ. - Amreli Live\nલગ્નના 17 વર્ષ પછી જ એકબીજાથી અલગ રહે છે કરીના કપૂરના માતા-પિતા, એક્ટ્રેસે જણાવ્યું કારણ.\nકરીના કપૂરના માતા-પિતા છેલ્લા 35 વર્ષોથી એકબીજાથી અલગ રહે છે, એક્ટ્રેસે કર્યા ઘણા ખુલાસા. ફિલ્મ ઇન્ડસ્ટ્રી પર વર્ષોથી રાજ કરનાર કપૂર પરિવાર રોજિંદા કોઈને કોઈ કારણો સર ચર્ચામાં બન્યો રહે છે. હવે થોડા સમય પહેલા કરીના કપૂર ખાન પોતાના માતા-પિતાના અલગ રહેવા પર ખુલાસો કરતા દેખાઈ હતી. એક્ટર રણધીર કપૂર અને બબીતાએ વર્ષ 1971 માં લગ્ન કર્યા હતા. ત્યારબાદ કરિશ્મા કપૂર અને કરીના કપૂર બંને તેમના જીવનમાં આવ્યા. પરંતુ લગ્નના 17 વર્ષ પછી બંને જણાએ એકબીજાથી અલગ રહેવાણો નિર્ણય લઇ લીધો.\nરણધીર કપૂર અને બબીતા ભલે અલગ-અલગ રહેતા હોય પરંતુ તે દરેક તહેવાર અને પાર્ટીમાં સાથે જ રહે છે. બેબોએ એક ઇન્ટરવ્યૂમાં આ વાતનો ખુલાસો કરતા જણાવ્યું છે કે, તહેવાર હોય કે ભલે કોઈ સેલિબ્રેશન હમણાં પણ અમે બધા સાથે જ ઉજવીએ છીએ.\nપોતાના માતા-પિતાને લઈને કરીના કપૂરે જણાવ્યું, મારા માતા-પિતા એક લવલી રિલેશનશિપમાં છે. ઘણી વખત લોકોને લાગે છે કે, જેવું જીવન તેમણે પ્લાન કર્યું હતું તે તેવું જીવન જીવી રહ્યા નથી. આમાં બંનેની ભલાઈ છે. બંને સાથે રહેતા નથી પણ તે હજુ પણ દોસ્ત બનીને રહે છે. પોતાના બાળકો માટે સાથે નિર્ણય લઇ શકે છે. એવું જરૂરી નથી કે બંને 24 કલાક સાથે રહે. મને લાગે છે કે મેં અને કરિશ્માએ પોતાના માતા-પિતાની આ વાત નાની ઉંમરમાં જ સમજી લીધી હતી. લગ્ન પછી અલગ રહી મિત્ર બનીને રહેવું પણ એક રિલેશનશીપ જ હોઈ શકે છે.\nકરીનાએ આગળ જણાવ્યું કે, તેમના માતા-પિતા છેલ્લા 35 વર્ષોથી આમ જ રહી રહ્યા છે. જયારે તેમને લાગ્યું કે, તેમણે સાથે હોવું જોઈએ કે પછી કોઈ સેલિબ્રેશનની વાત આવે છે, તો તે બંને સાથે જ હોય છે. બસ બંનેનું દરરોજનું જીવન અલગ છે. કરીનાએ જણાવ્યું કે, આ સંબંધ પણ શાનદાર છે. તમને જણાવી દઈએ કે, રણધીર કપૂર અને બબીતાની મુલાકાત ફિલ્મ સંગમના સેટ પર થઇ હતી. આ દરમિયાન બંને એકબીજાના પ્રેમમાં પણ પડી ગયા. તે જાણતા હોવા છતાં પણ કે લગ્ન પછી બબીતા કામ કરી શકશે નહિ, તેમણે રણધીર સાથે લગ્ન કરવાનો નિર્ણય લીધો.\nઆ માહિતી પત્રિકા અને અન્ય નેશનલ ન્યુઝ એજન્સીઓના ન્યુઝ આર્ટિકલ માંથી સંપાદન કરી લીધેલ છે.\nનવા રંગમા લોન્ચ થઇ Volkswagen ની Polo અને Vento, મળશે પહેલાથી પણ વધારે માઈલેજ\nમાં સંતોષીના આશીર્વાદથી આ7રાશિવાળાઓના જીવનમાં આવશે ખુશી, મજબૂત થશે આર્થિક સ્થિતિ, વધશે આવક.\nશુક્રનું રાશિ પરિવર્તન, આ6રાશિવાળાઓના જીવનમાં લાવશે ખુશીઓ\nAmreli Live 05/12/2020\n‘બાલિકા વધુ’ સિરિયલના ડાયરેક્ટર હવે લારી પર વેચી રહ્યા છે શાકભાજી\nકમ્પ્યુટર ઓપરેટરની નોકરી છોડીને શરુ કર્યો તંદુરી ચા નો સ્ટોલ, હવે દર મહિને કરે છે આટલા હજારની કમાણી\nજો તમારા બાળકને પણ લાગી ગઈ છે કોઈ ખાસ ગેમ કે એપની લત, તો આવી રીતે કંટ્રોલ કરો તેની એક્ટિવિટી.\nવૃષભ રાશિવાળા માટે કેવું રહેશે વર્ષ 2021? વાંચો વૃષભ રાશિનું વાર્ષિક રાશિફળ.\nક્યારેક ગલીએ ગલીએ જઈને સાડી વેચતા હતા આ વ્યક્તિ, આજે છે કરોડોની પ્રોપર્ટીના માલિક.\nનોકિયાએ ઉતાર્યા 4G કોલિંગ સપોર્ટ કરવા વાળા બે ફીચર ફોન, જીઓનીએ લોન્ચ કર્યો 5.45 ઇંચ ડિસ્પ્લે વાળા સ્માર્ટફોન.\nઅધિકારીએ પૂછ્યું તમને પ્રધાનમંત્રી બનાવી દઈએ તો શું કરશો? મુશ્કેલ સવાલ પર કેન્ડિડેટે જણાવ્યું પોતાનું સપનું\nસૂર્યનારાયણની કૃપાથી આજનો દિવસ આર્થિક દૃષ્ટિએ લાભદાયી નીવડશે, ધનલાભના યોગ છે.\nઆ રાશિવાળા લોકોનો આ અઠવાડિયે શુભ રહેશે સમય, આવકમાં થશે વધારો.\nઝીલ મેહતાએ બોલ્ડ ફોટાઓથી ઉડાવ્યા લોકોના હોશ, ‘જૂની સોનુ’ નો આ અંદાજ સોશિયલ મીડિયા પર વાયરલ.\nAmreli Live 06/12/2020\nદરરોજ4કલાક રમતા હતા, છતાં બાળપણથી પાળેલ સિંહણે માલિકને ફાડી ખાધો.\nમર્સીડિસએ બનાવી ‘મેડ ઈન ઇન્ડિયા’ કાર6નવેમ્બરે થશે લોન્ચ, આની સ્પીડ જાણી ને દંગ રહી જશો